گه‌شبینیی پێنتاگۆن، متمانه‌ی باشوور(مستەفا هیجری)\n22:52 - 30 خەرمانان 2714\n١ـ پێنتاگۆن له ڕاپۆرتێک‌دا که‌له‌م دواییانه‌دا ڕاده‌ستی کۆنگره‌ی ئامریکای کردووه باسی ئه‌وه‌ی کردووه گوایه هه‌ڵس‌وکه‌وتی نیزامیی کۆماری ئیسلامیی ئێران له چاو ساڵانی ڕابردوو ئاڵ‌وگۆڕی به‌سه‌ردا هاتووه و ئێران له‌ڕه‌چاو کردنی سیاسه‌تی هێرشکارانه‌وه ڕووی کردووه‌ته سیاسه‌تی به‌رگریکارانه. دیاره ئێمه ئاگاداری ئه‌وه‌نین ئاخۆ ئه‌و نۆرم و ستانداردانه‌ی نووسه‌رانی ڕاپۆرته‌که بۆ چۆنیه‌تی دیاری کردنی سیاسه‌تی هێرشکارانه و سیاسه‌تی به‌رگریکارانه و لێک هه‌ڵاواردنی ئه‌م سیاسه‌تانه له‌به‌ر چاویان گرتووه‌کامانه‌ن. ئه‌وه‌ش ده‌زانین که‌ئه‌م راپۆرتانه ده‌توانن ببن به‌بنه‌مای بڕیاردانی سیاسی و دیاری کردنی چۆنیه‌تی پێوه‌ندییه‌کان له‌گه‌ڵ کۆماری ئیسلامیی ئێران. که‌واته با سووکه سه‌رنجێک بده‌ینه سیاسه‌ته‌کانی ئێران بۆ چۆنیه‌تی هه‌ڵس‌وکه‌وتی سیاسی ـ نیزامی و چۆنیه‌تی دابه‌شینه‌وه‌ی هێزه‌کانی له‌ناوچه‌دا.\n١-١. ئێران تاقه حکوومه‌تێکه له ناوچه‌دا ـ و ته‌نانه‌ت به ئیحتمالێکی زۆر به‌هێز له‌گشت جیهان‌دا ـ که‌له ناو قه‌واره‌یه‌کی واحیدی سیاسی‌دا دوو هێزی نیزامیی ڕه‌سمی هه‌یه. یه‌کیان ئه‌رته‌شی کۆماری ئیسلامیی ئێران و ئه‌وی تریان سوپای پاسدارانی شۆڕشی ئیسلامیی ئێران.\nئه‌وه‌ش ده‌زانین ئه‌رکی سه‌رشانی ئه‌و ئۆرگانه نیزامییانه‌ی ڕێژیم به‌م شێوه‌یه‌ی خواره‌وه پێناسه‌یان بۆ کراوه:\nئه‌رته‌شی کۆماری ئیسلامیی ئێران: پارێزگاری کردن له سنووره‌کانی ئێران له‌به‌رانبه‌ر هێرشی ده‌ره‌کی‌دا\nسوپای پاسدارانی شۆرشی ئیسلامیی ئێران:\nیه‌که‌م. سه‌رکوتی بزووتنه‌وه ئیعترازییه‌کانی کۆمه‌ڵانی خه‌ڵک له‌ناوخۆی ئێران‌دا\nدووه‌م. مسۆگه‌ر کردنی حوزووری سیاسی و نیزامیی ئێران له‌وڵاتانی ناوچه و وڵاتانی ده‌ر و جیران‌دا، یا به‌شێوه‌ی عه‌مه‌لیاتی ڕاسته‌وخۆی نیزامی ـ وه‌ک نموونه‌ی سووریه و عێراق ـ یا به‌شێوه‌ی یارمەتی پێدان و هه‌ڵسووڕاندنی رێکخراوه‌کانی به‌ستراوه به‌کۆماری ئیسلامیی ئێران ـ وه‌ک نموونه‌ی حیزبوڵڵا له لوبنان و حه‌ماس له غه‌ززه‌ـ یا به‌شێوه‌ی ده‌ست‌تێوه‌ردان و کۆنترۆل کردنی ناڕاسته‌وخۆی سیاسی له‌ڕێگای گه‌یاندنی یارمه‌تی ماڵی و ئیتتلاعاتی و هه‌روه‌ها هاندان و هه‌ڵخڕاندنی هه‌ستی خه‌ڵک و ڕێکخراوه سیاسییه‌کان به‌دژی حکوومه‌تێکی تایبه‌ت ـ وه‌ک نموونه‌ی به‌حره‌ین و یه‌مه‌ن.\nسێیه‌م. به‌ڕێوه‌بردنی ئه‌رکێکی هاوشێوه و هاوته‌ریبی ئه‌رکی ئه‌رته‌ش، هه‌ر کاتێکی ئه‌رته‌ش به‌قه‌ده‌ر پێویست له‌گه‌ڵ سیاسه‌سه‌ته‌کانی ڕێژیم هاوئاهه‌نگ نه‌بوو و به‌قه‌ده‌ر پێویست گوێ رایه‌لی ئه‌م سیاسه‌تانه نه‌بوو.\nئه‌گه‌ر ته‌نانه‌ت چاومان له‌حاست ئه‌رکی یه‌که‌می سوپا که‌بریتی‌یه له‌سه‌رکوت کردنی حه‌ره‌که‌ته ئیعترازییه‌کانی خه‌ڵکی مه‌ده‌نی و بێ‌دیفاع بچووقێنێن ـ که به‌هه‌موو خوێندنه‌وه‌یه‌ک سیاسه‌تێکی په‌لامارده‌رانه یه‌نه‌ک سیاسه‌تێکی به‌رگریکارانه‌ـ وه‌ک ئه‌و نموونه به‌رچاوه‌ی له‌ساڵی ٨٨دا به‌شێوه‌یه‌کی ته‌واو ڕێکخراو و به‌ربڵاو شاهیدی بووین، ئه‌رکی دووه‌می سوپا که‌به‌شی هه‌ره‌زۆری کات و وزه‌و تێچووی سوپای پاسدارانی بۆ ته‌رخان ده‌کرێ ناخرێته‌خانه‌ی سیاسه‌تی به‌رگریکارانه و به‌هه‌موو پێوانه و کێشانه‌یه‌ک کۆی کار و هه‌ڵسووڕانی سوپا له‌م به‌شه‌دا له‌پێناوی سیاسه‌تی هێرشکارانه دایه.\n١-٢. کۆماری ئیسلامیی ئێران بۆ دابین کردنی ئه‌و شته‌ی بۆخۆی ناوی ته‌ناهیی نه‌ته‌وه‌یی امنیت ملی له‌سه‌ر داده‌نێ ـ و له‌ڕاستی‌دا بریتی‌یه له ته‌ناهیی سیستمی ویلایه‌تی فه‌قیهـ ـ دوو بنه‌ما ڕه‌چاو ده‌کا و ئه‌و بنه‌مایانه به‌شێوه‌یه‌کی جیددی پراکتیزه ده‌کا. به‌ڵام خاڵی سه‌رنج راکێش ئه‌وه‌یه که ئه‌و بنه‌مایانه هه‌ردووکیان له پێناو و له ئاراسته‌ی سیاسه‌تی هێرشکارانه‌ن نه‌ک سیاسه‌تی به‌رگریکارانه. ده‌توانین ئه‌م بنه‌مایانه به‌م شێوه‌ی خواره‌وه گه‌ڵاڵه بکه‌ین:\nئه‌لف. کۆماری ئیسلامی دوای کۆتایی پێ‌هاتنی شه‌ڕی ئێران و عێراق هه‌تا ئێستا، له سنوورێکی یه‌کجار به‌ربڵاوتر له سنووری وڵاتی ئێران بۆ مسۆگه‌ر کردنی ته‌ناهیی سیستمی خۆی هه‌وڵ ده‌دا. به‌ده‌ربڕینێکی دیکه به‌ره یا جەبهە‌ی به‌ره‌وڕوو بوونه‌وه‌ی ئێران له‌گه‌ڵ هێزه ڕکه‌به‌ره‌کانی، له سنووره‌کانی ئێران‌دا نین بگره یه‌کجار واوه‌تر له سنووره‌کانی ئێرانن. ئێران شه‌ڕی مانه‌وه‌ی خۆی له سووریه و عێراق و لوبنان و غه‌ززه ده‌کا، نه‌ک له سنوورەکانی خۆی. هه‌تا ئاستێک ده‌توانین بڵێین هه‌موو حکوومه‌تێک له ده‌ره‌وه‌ی سنووره‌کانی خۆی بۆ پاراستنی به‌رژه‌وه‌ندییه‌کانی خۆی هه‌وڵ ده‌دا و ئه‌وه‌ش شتێکی نائاسایی نییه و هه‌ر تایبه‌ت به ئێرانیش نییه. به‌ڵام نابێ له‌بیرمان بچێ هەڵس‌وکەوتی کۆماری ئیسلامی لە ئاستی پاراستنی بەرژەوەندییەوە تێی‌پەڕاندووە و گەیشتووەتە ئاستی دەست درێژییەکی ئاشکرا. کاتێک ئێران له‌شه‌ڕی حکوومه‌تێکی وه‌ک به‌شار ئه‌سه‌د له‌گه‌ڵ هێزی ئۆپۆزیسیۆنی ئه‌و وڵاته‌دا، به‌شێوه‌ی ڕاسته‌وخۆ سوپای خۆی ده‌نێرێ و چۆن له‌گه‌ڵ ئۆپۆزیسیۆنی خۆی به‌شه‌ڕ دێ ئاواش به‌ره‌نگاری ئۆپۆزیسیۆنی سووریه‌ده‌بێته‌وه، کاتێک ڕێکخراوێکی سیاسی ـ نیزامی سه‌ر به ئێران وه‌ک حیزبوڵڵا ده‌وڵه‌تێکی شاردراوه و نایاسایی له‌ناو ده‌وڵه‌تی یاسایی لوبنان‌دا ساز ده‌کا، کاتێک تاران وا ده‌کا له‌به‌غدا ته‌نانه‌ت ئه‌ندامانی کابینه‌ش به‌بێ پرس و رای ئه‌و هه‌ڵنه‌بژێردرێن، کاتێک ئێران جگه‌له‌وه‌ی حوزووری به‌ناو دیپلۆماتیکی له ناوچه‌دا هه‌یه، له خۆی ڕاده‌بینێ هه‌ر چه‌شنه عه‌مه‌لیاتێکی تیرۆریستیش له هه‌ر ئاست و قه‌باره‌یه‌کی بۆخۆی پێی باشه به‌ڕێوه ببا، ئیتر نه‌ختێک ساویلکانه‌یه سیاسه‌ته‌کانی رێژیم به‌سیاسه‌تی به‌رگریکارانه‌ـ و نه‌ک سیاسه‌تی هێرشکارانه‌ـ پێناسه‌بکه‌ین.\nب. ڕێژیم له گشتایه‌تی خۆی‌دا له‌مێژه له‌سه‌ر ئه‌وه ساغ بووه‌ته‌وه که باشترین به‌رگری کردن، هێرش کردنه. لێمان تێک نه‌چی هه‌تا ئێستا کۆماری ئیسلامی له‌به‌رانبه‌ر ڕۆژئاوادا به‌رگری له‌خۆی نه‌کردووه، به‌ڵکوو هه‌ر له‌جێ‌دا ئه‌وه رۆژئاوایه که‌له به‌رانبه‌ر هێرشه‌کانی هه‌مه جۆری ئێران‌دا هه‌وڵی داوه گوشار بخاته سه‌ر ئێران و نه‌ختێک له‌ناوچه‌دا پاشه‌کشه‌ی پێ‌بکا و ئه‌وه‌ی ئێران ناوی به‌رگری کردنی له‌سه‌ر داده‌نێ له‌ڕاستی‌دا بریتی‌یه له‌مل‌نه‌دان له‌به‌رانبه‌ر ئه‌و پاشه‌کشه پێ‌کردنه‌دا و داکۆکی کردن له‌سه‌ر په‌لامار دان و هاتنه‌پێش و خۆ سه‌پاندن.\nئه‌وا پێنتاگۆن و وه‌زاره‌تی ده‌ره‌وه‌ی ئامریکا و به‌گشتی حکوومه‌تی ئامریکا هه‌تا ئه‌وڕۆ سیاسه‌تی خۆیان له‌سه‌ر سنووربه‌زێن بوون و هێرشکار بوونی کۆماری ئیسلامی دامه‌زراندووه ئاکامه‌که وای لێ هاتووه که ده‌یبینین، گه‌لۆ ئه‌گه‌ر به‌ڕاستی ئامریکا و ڕۆژئاوا رۆژێک له ڕۆژان سیاسه‌تی خۆیان له‌سه‌ر بێ‌ئازار بوون و به‌سته‌زمان بوون و به‌رگریکار بوونی ئێران دابمه‌زرێنن، دۆخی ناوچه‌و جیهان چی لێ به‌سه‌ر دێ؟\n٢ـ بابه‌تێکی‌تر که‌هه‌ر پێوه‌ندی به‌سیاسه‌تی ده‌ره‌وه‌ی ئێرانه‌وه‌هه‌یه، به‌بڕوای ئێمه بابه‌تێکه که تێگه‌یشتن و شی کردنه‌وه‌ی بۆ ئه‌و هێز و لایه‌نانه‌ی پێوه‌ندییان له‌گه‌ڵ ئێران‌دا هه‌یه یه‌کجار زۆر گرینگ و چاره‌نووس‌سازه. زۆریه‌ک له لایه‌نه سیاسییه‌کانی ناوچه، له هه‌ندێک بواردا له‌گه‌ڵ سیاسه‌تی هاوکاری و هاوکاریی سیاسیی کۆماری ئیسلامی به‌ره‌وڕوو بوونه‌ته‌وه‌و بە رواڵه‌ت هه‌وڵ و ماندووبوونی ده‌زگای دیپلۆماسیی کۆماری ئیسلامییان بۆ چاکتر کردنی دۆخی ناوچه چاو پێ‌که‌وتووه. بۆ نموونه‌کۆماری ئیسلامی له کێشه‌ی ناوخۆیى یەکانی هێندێک لە هێزەکانی باشووری کوردستان ده‌وری داوه‌ر ده‌گێڕێ. له نێوان به‌غدا و هه‌رێمی کوردستان‌دا ناوبژیوانی ده‌کا و هه‌وڵ ده‌دا گرژیی نێوان ئه‌و دوو لایه‌نه چاره‌سه‌ر بکا. له‌کێشه‌ی داعش‌دا وه‌ک بەڕێز سه‌رۆکی هه‌رێمی کوردستان‌ده‌ڵێ یه‌که‌م لایه‌ن بووه‌وا یارمه‌تیی ماڵی و سه‌ربازی ناردووه بۆ حکوومه‌تی هه‌رێم و ...\nبا به به‌ڵگه‌وه راستییه‌ک بخه‌ینه‌ڕوو و به‌وردی لێکی بده‌ینه‌وه. ئه‌و سیاسه‌ته‌ی کۆماری ئیسلامی له‌م بواره‌دا ره‌چاوی ده‌کا له فۆرمووله کردنێکی ورد دا بریتی‌یه له هه‌نگاوێک بۆ چاک کردن، چه‌ند هه‌نگاو بۆ تێکدان. له بیرمان نه‌چێ گورگ ده‌ست و مشتاخی گورگانه له‌گه‌ڵ به‌رخه‌کانی دایک ناکا به‌ڵکوو ده‌ست و مشتاخی دایکانه‌یان له‌گه‌ڵ‌دا ده‌کا. زۆر ساویلکانه‌یه پێمان وابێ کۆماری ئیسلامی له‌هه‌ر به‌ڵێن و بڕیارێکی‌دا ده‌یهه‌وێ خاڵی کۆتایی سیاسه‌ته‌کانی خۆی ئاشکرا بکا. کۆماری ئیسلامی بۆ هه‌ڵسووڕانی چالاکانه‌ی خۆی پێویستی به‌سیمایه‌کی خیرخواز و یارمه‌تیده‌ر و ناوبژیوان هه‌یه و بێ‌گومان له پێناو دروست‌کردن و نیشان‌دانی ئه‌و سیمایه‌کار ده‌کا و باجی بۆ ده‌دا و خۆشی ماندوو ده‌کا. به‌ڵام ئه‌وه‌مان له‌بیر نه‌چێ کاتێک که‌سێک بۆ مسۆگه‌ر کردنی ئامانجه‌کانی چه‌ند هه‌نگاو ده‌چێته‌پێش و له‌کاتی پێویست هه‌نگاوێکیش بۆ دواوه ده‌گه‌ڕێته‌وه، ئاڕاسته‌ی گشتی جووڵه‌ی ئه‌و که‌سه بۆ پێشه‌وه‌یه‌نه‌ک بۆ دواوه. شتێکی سه‌یر نییه ئه‌گه‌ر کۆماری ئیسلامی لە درێژایی ئه‌م سی و پێنج ساڵه‌دا، ڕواڵه‌ته‌کانی عورفی دیپلۆماتیک و هه‌ڵس‌وکه‌وتی ماقووڵی سیاسی فێر بووبێ. که‌ڵک وه‌رگرتن له‌م چه‌شنه هه‌ڵس‌وکه‌وته بۆ کۆماری ئیسلامی ـ هه‌ر کاتێک پێویستی پێی هه‌بێ ـ‌کارێکی یه‌کجار زۆر هاسانه. به‌ڵام سیاسه‌توان ده‌بێ چاوی له‌دیوی ناوه‌وه‌ی هه‌وڵه‌کان و ئاراسته‌ی گشتیی هه‌ڵسووڕانه‌کان بێ. با سیاسه‌توانانی کوردی باشوور ئه‌وه‌بزانن یه‌که‌م که‌سایه‌تی عێراقی که‌هه‌ستی به‌سیاسه‌تی هه‌نگاوێک بۆ چاک‌کردن، چه‌ند هه‌نگاو بۆ تێک‌دانی کۆماری ئیسلامی له‌عێڕاق کرد، موقته‌دا سه‌دری شیعه‌ی هاوپه‌یمانی کۆماری ئیسلامی بوو. سه‌در که له‌سه‌ره‌تادا بڕوای پته‌وی به‌وه‌هه‌بوو که کۆماری ئیسلامی ئێران ته‌نانه‌ت ئه‌گه‌ر خێرخوازی هیچ لایه‌نێکی عه‌راقیش نه‌بێ، دڵسۆز و مشوور خۆری لایه‌نی شیعه‌ی عێراقه، دوای ئه‌وه‌ی ده‌ستی ئێرانی له‌ناو ئه‌و تێرۆر و ته‌قینه‌وانه‌ی ڕاسته‌وخۆ شیعه‌کانی ده‌کرده‌ئامانجی خۆی ناسییه‌وه، توانی به‌ڕوونی ده‌ستی گورگ و ده‌ستی دایک لێک جیا بکاته‌وه و ئه‌وه بزانێ ئێران له‌پاڵ قاتێک هه‌وڵ‌دان و ماندوو بوون بۆ دابین کردنی به‌رژه‌وه‌ندی شیعه، چه‌ند قات بۆ تێکدانی سه‌قامگیریی سیستمی تازه دامه‌زراو له عێراق هه‌وڵ ده‌دا و له‌م هه‌وڵ‌دانه‌چه‌ند قاته‌ش‌دا شیعه‌و سوننی و کورد بۆ ئه‌و جیاوازی نییه.\nراسته نه‌زمی تازه‌دامه‌زراو له وڵاتێکی وه‌ک عێراق هه‌تا ڕاده‌یه‌ک به قازانجی کۆماری ئیسلامی‌یه. قازانجه‌که‌ش باڵاده‌ست بوونی شیعه له وڵاتێکه که پێش‌تر توانای هیچ چه‌شنه‌جووڵه‌یه‌کی بۆ سیاسه‌ت کردن و خۆ نواندن نه‌بوو. که‌واته سه‌یر نییه ئێران هه‌تا ئه‌و ئاسته هه‌له‌که بقۆزێته‌وه. به‌ڵام له‌بیرمان نه‌چێ دابین بوونی سه‌قامگیرییه‌کی ته‌واو عه‌یار له عێراق‌دا به‌چه‌ند هۆ، بۆ ئێران دۆخێکی ناله‌بار و ته‌نانه‌ت کوشنده‌یه:\nیه‌که‌م. بناغه‌ی ئه‌و نه‌زمه سیاسییه‌ی ئێستای عێراق، له‌لایه‌ن ئامریکاوه و به په‌لاماری نیزامی بۆ سه‌ر رێژیمی به‌عس و ڕووخاندنی ئه‌م رێژیمه دامه‌زراوه. سه‌قامگیری ئه‌و نه‌زمه به‌مانای سه‌رکه‌وتنی پرۆژه‌ی نیزامی ئامریکا بۆ هیرش کردنه‌سه‌ر وڵاتێکی ناوچه و ڕووخاندنی رێژیمه‌که‌یه‌تی. ئێران به‌پێچه‌وانه، ئه‌وه‌نده‌ی بۆی بکرێ ده‌یهه‌وێ هه‌م سیاسه‌توانانی جیهان و هه‌م بیر و رای گشتی خه‌ڵکی جیهان له‌م بیرۆکه‌یه دوور کاته‌وه که هێرشێکی له‌م چه‌شنه ده‌توانێ مۆدێلێکی هاسان و بێ‌ژانه‌سه‌ر بۆ گۆڕینی حکوومه‌تێکی نادڵخواز بێ. که‌واته هه‌تا ئه‌و جێگایه‌ی سه‌روه‌ری هێزی شیعه‌ی لایه‌نگری ئێران له‌عێراق مسۆگه‌ر بێ، کۆماری ئیسلامی سیاسه‌تی هاوکاری و هاوکاریی سیاسی له‌گه‌ڵ هێزه‌عێراقییه‌کان ڕه‌چاو ده‌کا، به‌ڵام به‌شێوه‌یه‌کی چه‌ند قات هه‌وڵ ده‌دا نه‌هێڵی ئاریشه و گرفتی بنه‌ڕه‌تیی سیاسی له عێراق کۆتایی پێ بێ و سیستمی فیدرالی عێراق ببێته سیستمێکی سه‌قامگیر و وه‌ک مۆدێلێکی سه‌رکه‌وتوو له ناوچه‌دا چاوی لێ بکرێ. جا له‌م ناسه‌قامگیر کردنه‌دا پێویسته هه‌موو لایه‌نه‌کانی شیعه و سوننی و کورد تێوه بگلێن و قوربانی بده‌ن. ئاگره‌که کاتێک خۆش‌تر ده‌بێ که هه‌موو لایه‌ک ناعیلاج بن ئاگره‌که خۆش که‌ن و دەستەچیلەی خۆیانی بخه‌نه‌سه‌ر.\nدووه‌م. ئێستا که وڵاتانی وه‌ک سووریه و عیراق له ئاگری شه‌ڕێکی ناوچه‌یی‌دا ده‌سووتێن، سه‌رنجی وڵاته زلهێزه‌کان هه‌ر له‌م وڵاتانه‌دا گیری خواردووه و هێزه‌گه‌وره‌کان هه‌رگیز ناپه‌رژێنه‌سه‌ر وه‌شاندنی گورزی نیزامی له ئێران. کۆماری ئیسلامی چاک به‌و ڕاستییه‌ی زانیوه هه‌تا به‌شێکی زۆر گرینگ له‌کات و سه‌ر‌مایه و هه‌ڵسووڕانی وڵاته گه‌وره‌کان سه‌رفی کێشه‌کانی وڵاتی وه‌ک عێراق و سووریه و فه‌له‌ستین بێ، له‌سه‌ر مێز بوونی بژارده‌ی نیزامی بۆ هه‌ڵکوتانه سه‌ر ئێران جگه له بلۆفێکی سیاسیی بێ ناوه‌رۆک چیتر نییه. به پێچه‌وانه هه‌رچی سه‌قامگیری سیاسی و ئاشته‌وایی لایه‌نه‌کان له‌م وڵاتانه‌ی ناوچه‌دا قووڵ‌تر و به‌ربڵاوتر بێ، ئه‌گه‌ری وه‌ڕاست گه‌ڕانی هاتنه‌گۆڕی بژارده‌ی نیزامی زیاتر ده‌بێ. ئێران ئه‌م هه‌له بۆ وڵاته زلهێزه‌کان ناڕه‌خسێنێ و نیعمه‌تی بێ‌بڕانه‌وه‌ی شه‌ڕ و نائه‌منی ناوچه‌یی له کیس خۆی نادا. ئێستا ده‌زانین کاتێک تائب ده‌ڵێ سووریه بۆ ئێمه له خووزستان گرینگ‌تره مه‌به‌ستی چییه. ئێران تا ئه‌و کاته‌ی له سنووره‌کانی خووزستان‌دا به‌شه‌ڕ ده‌هات له مانه‌وه‌ی خۆی و حکوومه‌ته‌که‌ی ده‌ترسا. ئێستا که‌له سنووره‌کانی سووریه به‌شه‌ڕ دێ و دۆخی عێراق به ئالۆزی ده‌بینێ، ئه‌وا جارێ سه‌رینی خاترجه‌می وه‌بن سه‌ری ناوه.\nکاتێک کۆماری ئیسلامی ئاوا مامه‌ڵه له‌گه‌ڵ شیعه‌ی عێراق ده‌کا، کوردی باشوور‌با جوانتر حیسابی خۆی بخوێنێته‌وه.\nئێمه‌تا ئه‌و راده‌یه واقیع بینین که بڵێین کوردی باشوور مافی خۆیه‌تی له‌گه‌ڵ وڵاتانی دراوسێ‌دا و ته‌نانه‌ت له‌گه‌ڵ کۆماری ئیسلامیش‌دا پێوه‌ندیی دیپلۆماتیکی هه‌بێ و که‌ڵکی خۆی له‌م پێوه‌ندییانه وه‌ربگرێ. به‌ڵام دوو خاڵمان نابێ له‌بیر بچێ:\nیه‌که‌م. حیزبی دیموکرات له‌کۆنگره‌ی سێ به‌ولاوه، ئه‌و سیاسه‌ته دروسته‌ی ڕه‌چاو کردووه ک ه‌پێوه‌ندی له‌گه‌ڵ حکوومه‌تێکی دژ به‌کوردی پارچه‌یه‌ک نابێ له‌سه‌ر حیسابی کوردی ئه‌و پارچه‌یه‌بێ.ئه‌م سیاسه‌ته‌شیاوی ئه‌وه‌یه ببێته‌مۆدێلێک بۆ هه‌موو حیزبه کوردستانییه‌کان له هه‌موو پارچه‌کان‌دا، بۆ چۆنیه‌تی پێوه‌ندی ساز کردن له‌گه‌ڵ حکوومه‌ته ناوه‌ندییه‌کان. ئه‌گه‌ر رۆژێک حیزبه کوردستانییه‌کان له‌سه‌ر ستراتێژییه‌کی هاوبه‌شی نه‌ته‌وه‌یی پێک هاتن بێ‌گومان ئه‌م خاڵه‌یه‌کێک له خاڵه‌بنه‌ماییه‌کانی ئه‌م ستراتێژییه‌ده‌بێ و حیزبی دیموکرات شانازی به‌وه‌ده‌کا له تیۆری‌دا داهێنه‌ری ئه‌م پره‌نسیپه‌بووه و به‌کرده‌وه‌ش په‌یڕه‌وی لێ کردووه.\nدووه‌م. با لایه‌نه سیاسییه‌کانی باشوور له هه‌ڵس‌وکه‌وت له‌گه‌ڵ کۆماری ئیسلامی‌دا هه‌ر نه‌بێ هێنده‌ی موقته‌دا سه‌در ئاگایان له ده‌ستی ئاسنینی کۆماری ئیسلامی ناو ده‌سته‌وانه‌ی مه‌خمه‌ر هه‌بێ.\nـ خه‌رمانانی ١٣٩٣


پێوه‌ندییه‌کانی تورکیا و یه‌کێتی ئه‌وروپا تێکچوونی زیاتر به‌خۆوه ده‌بینێت\nجام کوردی: به‌هۆی پرسی به جینۆساید ناساندنی كۆمه‌ڵكوژی ئه‌رمه‌نه‌كان له په‌رله‌مانی ئه‌ڵمانیا، رێككه‌وتنی نێوان توركیا و یه‌كێتی ئه‌وروپا له‌باره‌ی دیپۆرتكردنی په‌نابه‌ران بۆ ناو خاكی توركیا ئاڵۆزی تێكه‌وت. به‌گوێره‌ی میدیاكانی توركیاش، حكومه‌تی ئه‌نقه‌ره ئه‌و رێكه‌وتنه‌ی هه‌ڵوه‌شاندووەته‌وه. توركيا رازى بوو بوو له به‌رامبه‌ر بڕێك پاره‌دا كه له لايه‌ن يه‌كێتى ئه‌وروپاوه پێى بدرێت، رێگرى له كۆچى په‌نابه‌ران بۆ ئه‌وروپا بكات. له چه‌ند رۆژى رابردوودا په‌رله‌مانى ئه‌ڵمانيا جينۆسايدكر...\nدروستكراوە لە بەروارى سێ شەممە, 07 حوزەیران 2016\nسوپای عێراق لاوازه و کۆنتڕۆڵکردنی موسڵ دوا ده‌خات\nجام کوردی:  رۆژنامه‌یه‌كی ئه‌مریكی رایده‌گه‌نێت كه به‌هۆی لاوازی هێزه‌كانی سوپای عێراقی كۆنترۆڵكردنه‌وه‌ی موسڵ خاو بۆته‌وه و ماوه‌یه‌كی زیاتری له واده‌ی دیاریكراو پێده‌چێت، هاوكات حه‌شدی شه‌عبی تۆمه‌تباره به ئه‌نجامدانی تاوان به‌رامبه‌ر هاووڵاتیان. له راپۆرتێكدا كه نیۆرك تایمزی ئه‌مریكی له‌سه‌ر زاری به‌رپرسانی سه‌ربازی وڵاته‌كه‌یه‌وه له عێراق بڵاوی كردۆته‌وه رایده‌گه‌نێت كه سوپای عێراق لاوازه به‌رامبه‌ر جه‌نگه‌كه له گۆڕه‌پانه‌كه‌دا و له ئاماده‌باشی پێوستیدا نییه. رۆژنامه‌ك...\nبه‌ڕێوبه‌ری گشتی ڕاپۆرتی به ئه‌نجومه‌نی بڕیارده‌رانی ئاژانس داوه: ئامانۆ: ئێران پابه‌ندی بڕیاره‌کانی ڕێکه‌وتننامه‌ی ناوه‌کی بووه\nجام کوردی: به‌ڕێوه‌به‌ری گشتی ئاژانسی نێوده‌وڵه‌تی وزه‌ی ناوه‌کی له ڕاپۆرتی خۆی به ئه‌نجومه‌نی بڕیارده‌ران ڕایگه‌یاند: ئێران پابه‌ندی بڕیاری 2231ی ئه‌نجومه‌نی ئاسایش و سه‌رجه‌م بڕگه‌کانی تایبه‌ت به ڕێکه‌وتننامه‌ی ناوه‌کی بووه. به پێی ڕاپۆرتی جام کوردی، کۆبوونه‌وه‌ی وه‌رزی ئه‌نجومه‌نی بڕیاردانی ئاژانسی نێوده‌وڵه‌تی وزه‌ی ناوه‌کی ئه‌مڕۆ دووشه‌ممه تایبه‌ت به ئێران له ڤییه‌نا به‌ڕێوه‌چوو. به‌ڕێوه‌به‌ری گشتی له‌م کۆبوونه‌وه‌دا ڕاپۆرتی خۆیی پێشکه‌ش کرد. ئامانۆ له‌م ڕاپۆرته‌دا ڕایگه‌یاند: ...\nدروستكراوە لە بەروارى دوو شەممە, 06 حوزەیران 2016\nشرۆڤه‌کارێکی سه‌ربازی سوریا ڕایگه‌یاند: یارمه‌تی دارایی 500 ملیۆن دۆلاری ئه‌مریکا بۆ به‌رهه‌ڵستکارانی سوریا\nجام کوردی: شرۆڤه‌کارێکی سه‌ربازی سوریا به ئاماژه به‌وه‌ی که هێزه‌کانی سوریای دیمۆکراتیک سه‌ر به ئه‌مریکایه، جه‌ختی کرده‌وه: ئه‌مریکا به نیازه به به‌کارهێنانی کوردان و هه‌ندێک پێکهاته‌ی دیکه شوێن پێی خۆی له باکوری سوریا بکاته‌وه. به پێی ڕاپۆرتی جام کوردی، یه‌حیا سولێمان به هه‌واڵده‌ری ته‌سنیمی ڕاگه‌یاندووه که ئه‌مریکا بیر له به‌هێزبوون و کردنه‌وه‌ی شوێن پێی خۆی له باکوری سوریا ده‌کاته‌وه و هه‌وڵ ده‌دات پلانه‌که‌ی له سه‌ر ده‌ستی کوردان و هه‌ندێک پێکهاته‌ی دیکه جێبه‌جێ بکات...\nپه‌یامی مۆسکۆ بۆ واشنتن: ڕققه به بێ ڕووسیا ئازاد ناکرێت\nجام کوردی: ڕووسیا ئاماده نییه دان به سه‌رکردایه‌تی ئه‌مریکادا بنێت له پرۆسه‌ی ئازادکردنه‌وه‌ی شاری ڕققه که به پایته‌ختی داعش له سوریا ناسراوه به بێ ئه‌وه‌ی که تێیدا ڕۆڵ و کاریگه‌ری خۆی دیاریکراو بێت. بۆ ئه‌مه‌ش هانی هێزه‌کانی سوریای داوه که فه‌رمانده‌یی پرۆسه‌یه‌کی دیکه به پاڵپشتی هێزه ئاسمانییه‌کانی ڕووسیا به‌ره‌و ڕققه له ئه‌ستۆ بگرن. به پێی ڕاپۆرتی جام کوردی به گێڕانه‌وه له ڕۆژنامه‌ی العرب، چاپی له‌نده‌ن، ڕامی عه‌بدولڕه‌حمان چاودێری مافی مرۆڤی سوریا له سه‌ر ئه‌م پرسه...\nله‌دژی یاسای هه‌ڵگرتنی پارێزبه‌ندی خۆپیشاندان کرا\nجام کوردی: بۆ ده‌ربڕینی ناڕه‌زایی له‌دژی لابردنی پارێزبه‌ندی له‌سه‌ر په‌رله‌مانتارانی پارتی دیموكراتی گه‌لان (هه‌ده‌په) له په‌رله‌مانی توركیا، به هه‌زاران لایه‌نگری ئه‌و پارته له شاری ئه‌سته‌نبوڵ ڕژانه سه‌ر شه‌قامه‌كان و خۆپیشاندانیان ئه‌نجامدا، هاوسه‌رۆكی هه‌ده‌په‌ش ڕایده‌گه‌یه‌نێت، دادگایه‌كی دادپه‌روه‌رانه له توركیادا نییه تا دادگاییان بكات. مانگی ڕابردوو په‌رله‌مانی توركیا یاسای پارێزبه‌ندی په‌رله‌مانتارانی هه‌موار كرد، به‌پێی ئه‌و هه‌مواركردنه، پارێزبه‌ندی ل...\nوه‌زاره‌تی ده‌ره‌وه‌ی سوریا نامه‌یه‌ک ئاراسته‌ی بان کی مون ده‌کات\nجام کوردی: وه‌زاره‌تی ده‌ره‌وه‌ی سوریا له دوو نامه‌ی جیاوازدا بۆ سکرتێری گشتی ڕێکخراوی نه‌ته‌وه یه‌کگرتووه‌کان و سه‌رۆکی ئه‌نجومه‌نی ئاسایشی نێوده‌وڵه‌تی داوای هه‌نگاوی به‌په‌له دژ به وڵاتانی تورکیا، قه‌ته‌ر و عه‌ره‌بستان ده‌کات له به‌رامبه‌ر ئه‌وه‌ی که پاڵپشتییان له تیرۆر و تیرۆریستان ناوی هێناوه. به پێی ڕاپۆرتی جام کوردی به گێڕانه‌وه له هه‌واڵده‌ری فه‌رمی سوریا (سانا)، وه‌زاره‌تی ده‌ره‌وه‌ی ئه‌م وڵاته ڕایگه‌یاند که ڕێگری هه‌ندێک وڵاتی ئه‌ندام له ئه‌نجومه‌نی ئاسایشی نێوده‌وڵه...\nتاقیکردنه‌وه‌کانی سوریا له ژێر ئاگر و بۆردومانی تیرۆریستان\nجام کوردی:قوتابییه‌کانی دانیشتووی شارۆچکه‌کانی ئه‌لفۆعه و که‌فه‌ریا له نزیک شاری ئیدلب، له ژێر سێبه‌ری به‌رده‌وامی هێرشه موشه‌کییه‌کان و بارانی گوله و بۆردومانی تیرۆریستان، به‌شدارییان له تاقیکردنه‌وه‌کانی کۆتایی ساڵی خوێندندا کردووه.به پێی ڕاپۆرتی جام کوردی، سه‌ره‌ڕای گه‌مارۆی زاڵمانه‌ی گرووپه تیرۆریستییه‌کان له سه‌ر ئه‌م دوو شارۆچکه‌یه له به‌شی باکوری ئیدلب، تاقیکردنه‌وه‌کانی قۆناغی ناوه‌ندی له ژێر سێبه‌ری به‌رده‌وامی بۆردومان و هێرشه موشه‌کییه‌کان به‌ڕێوه‌چوو.به پێی ئه‌م ڕاپۆرت...\nسبه‌ی له‌م وڵاتانه یه‌که‌م ڕۆژی مانگی پیرۆزی ڕه‌مه‌زانه\nجام کوردی:ژماره‌یه‌ک له وڵاتانی ئیسلامی سبه‌ی دووشه‌ممه‌یان وه‌ک یه‌که‌م ڕۆژی مانگی پیرۆزی ڕه‌مه‌زان ڕاگه‌یاندووه.به پێی ڕاپۆرتی جام کوردی، وڵاتانی عۆمان، عه‌ره‌بستان، قه‌ته‌ر، کوێت، یه‌مه‌ن، سودان، ئه‌رده‌ن، ئیماراتی یه‌کگرتووی عه‌ره‌بی و دیوانی وه‌قفی سوننه‌ی عێراق ڕایانگه‌یاندووه که ئه‌مڕۆ دوایین ڕۆژی مانگی شه‌عبان و سبه‌ی یه‌که‌م ڕۆژی مانگی پیرۆزی ڕه‌مه‌زان ده‌بێت.هه‌روه‌ها وڵاتانی مالیزیا و ئه‌ندونیزیاش به هه‌مان شێوه دووشه‌ممه‌یان وه‌ک یه‌که‌م ڕۆژی مانگی پیرۆزی ڕه‌مه‌زان ڕاگه‌یاندوو...\nبزانه له سویسرا بۆچی ڕیفراندۆم ده‌کرێت\nجام کوردی:له وڵاتی سویسرا به مه‌به‌ستی پێدانی مووچه و پاره به دانیشتووانه‌که‌ی ڕیفراندۆم به‌ڕێوه ده‌چێت.به پێی ڕاپۆرتی جام کوردی به گێڕانه‌وه له ماڵپه‌ڕی دیپلۆماسی ئێرانی، دانیشتووانی سویسرا به مه‌به‌ستی ده‌نگدان سه‌باره‌ت به مافی وه‌رگرتنی مووچه له لایه‌ن حکومه‌ته‌وه ڕوو له بنکه‌کانی ده‌نگدان ده‌که‌ن.ئه‌مه‌ش یه‌که‌م جاره که وڵاتێک سه‌باره‌ت به پێدانی مووچه و پاره به دانیشتووانه‌که‌ی پرۆسه‌ی ده‌نگدان به‌ڕێوه ده‌بات.به پێی ئه‌م پرۆژه‌یه پێشنیار کراوه بۆ سه‌رجه‌م دانیشتوو...\nدروستكراوە لە بەروارى یەک شەممە, 05 حوزەیران 2016\nپەڕەى 722 لەکۆى 814 پەڕەدا


Friday, 03.09.2012, 12:00\nشورای خه‌ڵکی کوردستان له یادی ٢١ ساڵه‌ی ڕاپه‌ڕین، لاوانی مه‌رگه، بیتوێن و پشده‌ر به‌ڕوح و به‌گیان ئاوێته‌ی یه‌ک ببن و به درۆ و بوختانی به‌کر مه‌رگه‌وه‌ڕه‌کان لێک نه‌ڕه‌نجێن. هه‌روه‌ک چۆن له یه‌که‌م ڕۆژی پاکسازی له دوای ڕانیه و چوارقوڕنه، به ده‌م پاکردنه‌وه‌ی پشده‌ر و مه‌رگه‌ی ڕاگوێزراو و سوتماک کراو چوون، به هه‌مان شێوه‌ش ئه‌مڕۆ به‌یه‌که‌وه هه‌نگاو بنێن بۆ پێشه‌نگ بوون له ڕاگه‌یاندنی ده‌وڵه‌تی سه‌ربه‌خۆی کوردستان.\nله ٤ ٣ یه‌که‌م ڕۆژی ڕاپه‌ڕینه مه‌زنه‌که‌ی به هاری١٩٩١، خوێنی یه‌که‌م شه‌هید ڕاپه‌ڕین (شه‌هید به‌ختیار) ته‌زووی مه‌ردایه‌تی به به‌ر خه‌ڵکی ژێرده‌سته‌ی کوردستان داکرده‌وه. بوڕکانی ڕقی پیرۆز له ٥ ٣ له بیتوێن گه‌یشته تروپکه و بوێری و مه‌رادایه‌تی له ناخی چه‌کداره‌کانی ڕژێمدا ده‌مه‌زه‌رد کرده‌وه، بۆ باربوو کردنه‌وه‌ی دابڕانیان له کوردایه‌تی، بوونه پێشه‌نگی خه‌ڵکی ڕاپه‌ڕیو له داته‌پاندنی مۆڵگه‌کانی داگیرکه‌ران له شاری ڕانیه. (نه‌مر عه‌لی نه‌بی وه‌ک نموونه، به‌داخه‌وه له ساڵی ١٩٨٤ وه‌ک سه‌دان قاره‌مانی تری کوردستان بوو به خۆراکی شه‌ڕی خۆ کوژی).\n لاوانی ڕانیه، چوارقوڕنه، حاجیاوه، سه‌رکه‌پکان و سه‌روچاوه له پێش لاوانی قه‌ڵادزێ، بنگرد، سه‌نگه‌سه‌ر، ژاراوه، هه‌ڵشۆ، ئیسێوه و هێرۆ ئه‌مڕۆ له هه‌موو ڕۆژان زیاتر بڵێن: هۆ ئه‌وانه‌ی نانتان له لێکدابڕاندنی خه‌ڵکه، ئێمه به‌خوێن و به‌گیان وا ئاوێته‌ی یه‌کتر بووین، به سه‌دای ناسازی قه‌له ڕه‌شه و کونده په‌پوو، به قورسکه‌ی ده‌نگه نه‌زۆکه‌کان، به قه‌ڵه‌می له رزۆکی ده‌مامکه‌کان لێک هه‌ڵناوێردرێین و برینی قه‌تماغ بووی جه‌رگی ژنه بێ مێرده‌کان تان پێ ناکولێته‌وه و بزه‌ی سه‌رلێوی منداڵه بێ باوکه‌کان تان چیتر پێ ناتارێ. دڵنیا بن ئه‌گه‌ر ئه‌وجا‌ره قاسماغای کۆیه‌ش بروسکه‌تان بۆ بکات، ٤- ٣ تان بۆ له مێژوودا ناسڕێته‌وه. بۆ ڕووسوری خۆتان باشتره واز له ڕک وکینه و دووبه‌ره‌کی نانه‌وه بێنن و چیتر خۆتان ڕه‌نجه ڕۆ مه‌که‌ن ، جێگایه‌ک بۆ خۆتان له باوه‌شی گه‌رمی خه‌ڵکی قه‌ڵادزێ و ڕانیه دا بکه‌نه‌وه.\nشوڕای خه‌ڵکی کوردستان، له‌و بۆنه مه‌زنه‌دا داوا له لاوانی ڕانیه، مه‌رگه و پشده‌ر ده‌کات، که ئه‌م سومبولانه‌ی ڕاپه‌ڕین به‌رز بنرخێنن و به دنیایان بناسێنن:\n١- شه‌هید به‌ختیارهوڕێوه‌یی وه‌ک یه‌که‌م شه‌هیدی ڕاپه‌ڕین ،\n٢- که‌ڵه پیاوان، مامۆستا خدر حمه خان و کاک ئه‌رده‌لانی ئه‌ته‌م به‌گ وه‌ک یه‌که‌م گورز وه‌شێنی ڕاپه‌ڕین، که یه‌که‌م فیشه‌کیان به داگیر که‌رانی کوردستانه‌وه نا، له ٤ و ٥ - ٣ له خه‌بات و له ڕانیه،\n٣- نه‌مر عه‌لی نه‌بی وه‌ک پێشه‌نگی ڕاپه‌ڕینی چه‌کداره‌کان،\n٤- نه‌مران شه‌هیدان موحسین بایز، ڕزگار ئه‌حمه‌د و پێشمه‌رگه و سه‌رکرده کاک سابیر فه‌قێیانی، کاک هێمن ڕواندزی و کاک عه‌زیز به‌گ و هاوڕێکانیان (ده‌مان بوورن که ناوی یه‌ک به‌یه‌کی ئه‌و ١٧ تا ١٨  قاره‌مانه‌ی ترمان له ئێستادا له بیر نیه) که بوونه هه‌وێنی بوونی پێشمه‌رگه له‌ناو ڕاپه‌ڕینه‌که له ڕانیه و حاجیاوا،\n٥- ده‌نگی گه‌لی کوردستان وه‌ک ده‌نگی به‌ره‌ی کوردستانی، که‌جۆش ده‌ری خه‌ڵکی ڕاپه‌ڕیو بوو،\n٦- کۆمه‌ڵێک نووسه‌ر و ڕۆشنبیری که ناسراون له ناو خه‌ڵکی قه‌ڵادزێ و ڕانیه که له بڵندگۆی مزگه‌وتی گه‌وره‌ی ڕانیه ڕاپه‌ڕیوانیان زیاتر ده‌خرۆشاند،\n٧- ئه‌ندامی سه‌رکردایه‌تی به‌ره‌ی کوردستانی خوا لێخۆش بوو (ڕه‌سوڵ مامه‌ند) که وه‌ک سه‌رپه‌رشتیاری ئه‌م میحوه‌ڕه، له ٧ ٣ ١٩٩١، گه‌یشته ناو خه‌ڵکی ڕاپه‌ڕیوی ڕانیه، چورقوڕنه و حاجیاوا.\nهه‌ر له‌م یاده پیرۆزه‌دا، شوڕای خه‌ڵکی کوردستان داوا له په‌ڕلمان و سه‌رۆکایه‌تی هه‌رێمی کوردستان ده‌کات:\n١- با په‌ڕلمانی کوردستان هه‌رچی زووه، دڵی ڕه‌نجاوی پشده‌ریه‌کان چاک بکاته‌وه، وه‌ک بڕیاره‌که‌ی ئه‌م ساڵی حکومه‌تی هه‌رێمی کوردستان دڵیان شاد بکات و به شێوه‌یه‌کی یاسایی ٤ و ٥ - ٣ به‌ڕه‌سمی بناسێنن،\n٢- با جێبه‌جێ کردنی بڕیاری گرنگی دان به ناوچه‌ی ڕاپه‌ڕین له گونده کاول بووه‌کانی پشده‌ر و مه‌رگه‌وه ده‌ست پێ بکات و ئیداره‌ی ڕاپه‌ڕینش بخرێته، سێ کوچکه‌ی (پشده‌ر، مه‌رگه و بیتوێن واتا ده‌ربه‌ندی ڕانیه).\nیه‌کگرتووتربێت ڕیزه‌کانی خه‌ڵکی کوردستان به‌گشتی و پشده‌ر، مه‌رگه و بیتوێن به‌تایبه‌تی.\nبڕۆن بۆ پێشه‌وه به‌ره‌و سه‌ربه‌خۆبوونی خه‌ڵک و خاکی کوردستان.\nشه‌کاوه‌تر بێت ئاڵای کوردستان\n٤ و ٥- ٣ -٢٠١٢


ماڵپەری فیردەوس | چۆن مامەلە لەگەڵ حاکم بکەین ؟\nسەردێری پرسیار:چۆن مامەلە لەگەڵ حاکم بکەین ؟\nبەرواری دانان :2019-02-24 کۆدی پرسیار:1052\nپرسیار : چۆن مامەلە لەگەڵ حاکم بکەین ؟\nوەڵام : زانایان دەڵێن ڕێگای شەرعی بۆ مامەلە کردن لەگەڵ حاکم دەست گرتنە بە سونەتی پێغەمبەرەوە درود و سەلامی خوای لێ بێت ، مامەلە کردن لەگەل حاکم بەم شێوەیە دەبێت :\nیەکەم : واجبە گوێڕایەلی بکەیت ئەگەر چی ستەمت لێ بکات و مالت بخوات ، بەڵکو ھەتا لێشت بدات ، بەڵگە :\nعن حذيفة بن اليمان قال : قال رسول الله صلى الله عليه وسلم : (( يكون بعدي أئمة لايهتدون بهداي ، ولا يستثنون بسنتي و سيقوم فيهم رجال قلوبهم قلوب الشياطين في جثمان إنس )) قال : قلت : كيف أصنع يا رسول الله إن أدركت ذالك ؟ قال : (( تسمع وتطيع للأمر وإن ضرب ظهرك وأخذ مالك فاسمع وأطع )) رواه مسلم (١٨٤٧) .\nدووەم : ئارام گرتن لەسەر ئەو شتانەی دەیبینی لە حاکم و پێت ناخۆشە ، نابێت لەسەری دەربچیت ، بەڵگە :\nعن ابن عباس رضی اللە عنە قال : قال رسول اللە صلی اللە علیە وسلم : (( من کرە من أمیرە شیئا فلیصبر علیە ، فإنە لیس أحد من الناس خرج من السلطان شبرا فمات علیە إلا مات میتة جاهلية )) رواه البخاري (٧٠٥٣) ، ومسلم (١٨٤٩) .\nسێیەم : حەقی حاکم پێ بدەیت کە گوێڕایەلی کردنییەتی ئیلا لە تاوان نەبێت ، وە داوا لەخوا بکەیت بۆ حەقی خۆت کە حاکم ڕێگری کردوویت ، داوای حەقی خۆت نەکەیت بە ڕێگای مظاهرە و دروست کردنی گرژی و ئالۆزی ، چونکە سەر دەکێشێت بۆ خوێن ڕشتن و دزی کردن و تێک چوونی بەرقراری .\nعن ابن مسعود رضی اللە عنە عن النبی صلی اللە علیە وسلم قال : (( ستکون بعدی أثره وأمور تنكرونها )) قالوا : فما تأمرنا . قال : (( تؤدون الحق الذي عليكم ، وتسألون الله الذي لكم )) رواه البخاري (٧٠٥٢) ، ومسلم رقم (١٨٤٣) .\nچوارەم : ئامۆژگاری و دوعا کردن بۆی ، چونکە بە دوعا کردن بۆ حاکم و چاک بوونی حاکم خەلک باش دەبێت و شار ولات چاک دەبێ .\nبربھاری ڕەحمەتی خوای لێ بێت دەفەرمووێت : (( فەرمانمان پێکراوە دوعای چاک بوون بۆیان بکەین ، فەرمان نەکراوە دوعایان لێ بکەین ئەگەر ستەم بکەن ، چونکە ستەمیان لەسەر نەفسی خۆیانە ، وە چاک بوونیان بۆ نەفسی خۆیان و موسلمانانە . )) شرح السنة لاپەڕە ١١٦ - ١١٧ .


◄ Resultat: Found 86, page 1 of 9 Items per page: 🗐 1 🗐 5 🗐 10 🗐 25 🗐 50 🗐 100\n👁 Denna post har tittat 46,480 gånger\n📅 05-07-2020 Datum & Events\n👁 Denna post har tittat 67,135 gånger\nرۆژهەڵاتی کوردستان - پێنج هاووڵاتیی کورد بە ناوەک [ Mer... 👁] ✖ ✖ 10 2 ✔ 99% ✍ H.B. 1-6-2020 0:42:39\n📅 06-07-2018 Datum & Events\n📅 Lades Jul 6 2018 12:00AM\n👁 Denna post har tittat 13,828 gånger\nباکووری کوردستان - لە گوندی تالاتی نسێبین و گوندی [ Mer... 👁] ✖ ✖ 9 0 ✔ 99% ✍ H.B. 6-7-2018 0:00:00\n📅 10-08-2017 Datum & Events\n📅 Lades Aug 2 2017 2:39PM\n👁 Denna post har tittat 12,282 gånger\n- ئاگرە بەرفراوانەکەی چیای شاهۆ، کە دوابەدوای ئۆپە [ Mer... 👁] ✖ ✖ 5 8 ✔ 99% ✍ H.B. 2-8-2017 14:39:59\n📅 12-07-2018 Datum & Events\n📅 Lades Jul 12 2018 12:00AM\n👁 Denna post har tittat 6,789 gånger\nباکووری کوردستان - شەوی ڕابردوو کاتژمێر 12:00 هێز [ Mer... 👁] ✖ ✖ 10 1 ✔ 99% ✍ H.B. 12-7-2018 0:00:00\n📅 14-03-2018 Datum & Events\n📅 Lades Mar 14 2018 12:00AM\n👁 Denna post har tittat 6,412 gånger\nرۆژهەڵاتی کوردستان - یەکەمین پەرتووکی فێرکاری زما [ Mer... 👁] ✖ ✖ 21 6 ✔ 99% ✍ H.B. 14-3-2018 0:00:00\n📅 14-03-2020 - یەکەم رۆژی قەدەغەکردنی هاتوچۆ لە هەولێر و سلێمانی Datum & Events\n👁 Denna post har tittat 26,382 gånger\nباکووری کوردستان - ناوەندی گشتی پارتی دیموکراتی گ [ Mer... 👁] ✖ ✖ 37 0 ✔ 99% ✍ H.B. 1-2-2020 15:05:16\n📅 16-12-2019 Datum & Events\n👁 Denna post har tittat 35,485 gånger\nباکووری کوردستان - پارێزگاری شاری مێردین بڕیاری ق [ Mer... 👁] ✖ ✖ 19 4 ✔ 99% ✍ H.B. 1-11-2019 18:58:05\n📅 20-06-2018 Datum & Events\n📅 Lades Jun 20 2018 12:00AM\n👁 Denna post har tittat 4,416 gånger\nباکووری کوردستان - بەرەبەیانی ئەمڕۆ سوپای داگیرکە [ Mer... 👁] ✖ ✖ 10 16 ✔ 99% ✍ H.B. 20-6-2018 0:00:00\n📅 21-02-2019 - رۆژی زمانی دایک Datum & Events\n👁 Denna post har tittat 2,106 gånger\nباکووری کوردستان - هاوسەرۆکانی گشتیی پارتیی دیموک [ Mer... 👁] ✖ ✖ 24 10 ✔ 99% ✍ H.B. 2-1-2019 14:15:28


شوناسی نەتەوەیی و بنیاتنانی نەوەیەکی نوێی ناسیۆنالیست لە کوردستان – کوردستان و کورد\nبیرۆکەی سەرهەڵدانی دەوڵەتی نەتەوەیی دەگەڕێتەوە بۆ سەدەی چواردە، بەشێوازێک کە پاشاکانی فەرەنسا و ئیسپانیا توانیان کەنیسە و فیوداڵەکان بخەنە ژێر ڕکێفی خۆیان. بیرۆکەی ناسیۆنالیستی وەک پێویستییەکی مێژوویی هاتە ئاراوە تا گشت تاکێکی کۆمەڵگە ببنە خاوەنی ناسنامەی خۆیان.\nبیرۆکەی ناسیۆنالیستی لە سەدەی نۆزدەیەمدا گەیشتە ئەوەی دەوڵەت لەسەر بنەمای شوناسی نەتەوەیی دابمەزرێت، هیگڵ مەرجی چوونە ناو مێژووی بەستەوە بە بوونی دەوڵەت، واتە ئەو نەتەوانەی توانیویانە ببنە خاوەنی دەوڵەتی خۆیان، چوونەتە ناو مێژووەوە. بە پێچەوانەشەوە، ئەو نەتەوانەی کە نەبوونەتە خاوەن دەوڵەت و کیانی خۆیان، لە دەرەوەی مێژوودان!\nبوونی ئەم دەوڵەتانەی ئەمڕۆ بە ئەزموونی مێژوویی و فیکری دوور و درێژدا تێپەڕیون. فەیلەسووفەکانی وەک هیگڵ و ئیمانوێڵ کانت ڕووبەڕووی بۆچوونی خورافی بوونەوە و عەقڵیان کرد بە پێوەر لە بیرۆکەکانیاندا. ئەم بیرۆکانەش بوون بە بناغەیەکی بەهێز و بەرەوپێشچوونی ئەوروپا و باوەڕبوون بە چەمکەکانی ئازادی، سەروەری، سەربەخۆیی…هتد. رۆشنبیرانی ئەوروپا بەردەوام لە هەوڵی ئەوەدابوون هێز و توانای میللەتەکانیان بەشیوازێک ئاراستە بکەن کە لە خزمەتی بیری نەتەوەییاندا بێت و توانای ئەوەیان هەبێت بە ڕاوەستاوەیی بمێنن و بڕوا بەخۆبوونیان پتەو بێت و توانای بەرەنگاربوونەوەیان هەبێت، فەیلەسوفەکانی ئەوروپا میللەتەکانیان بە شێوازێک ئاڕاستە کردووە کە لە گرنگی بوونی ناسنامە تێبگەن لە واقیعی دونیادا. جۆهان گۆتفراید هاردەر کە فەیلەسوفێکی ئەڵمانی یە دەڵێت: ” ئەوەی گیانی نیشتمانی لەدەست بدات ئەوە گیانی خۆی و هەموو مانای دنیای لە دەست داوە” ، ئەمەش ئەوە دەگەیەنێت کە فەیلەسوفەکانی ئەوروپا گەیشتوونەتە لووتکەی هۆشیاری نەتەوەیی و کۆمەڵگاشیان بەهەمان ئاڕاستە پەروەردە کردووە.\nلای ئێمەی کورد، بیرۆکەی نەتەوەیی وەک پێویستییەکی مێژوویی هاتە ئاراوە، سەرکردە مەزنەکانی کورد وەک شێخ عوبەیدوڵای نەهری و شێخ سەعیدی پیران و شێخ مەحمودی حەفید و قازی محەمەد و مەلا مستەفای بارزان کە هەڵگری بیروباوەڕی نەتەوەیی بوون، هەوڵیان داوە تاکی کورد لە گرنگیەتی کوردایەتی کردن، دیاریکردنی ناسنامە، بەها نیشتمانی و نەتەوەییەکان، هەڵکردنی ئاڵا و دیاریکردنی سنوور تێبگات. سەرکردە نەتەوەییەکانی کورد هەوڵیانداوە تاکی کورد نەوە دوای نەوە هانبدەن لە خۆ ڕێکخستن بە گیانی بڕوا بوون، جۆش و خرۆشی شۆرشگێری بۆ هەوڵدان بە گەیشتن بە مافە ڕەواکانی، چارەسەری بنەڕەتی بۆ دۆزی میللەتەکە بە گوێرەی قۆناغەکە و ئەو زەمینەیەی کە لە واقیعی دنیای کورددا بەدی دەکرێت.\nئەوەی کورد لە نەتەوەکانی تورک و فارس و عەرەب جیادەکاتەوە ئەوەیە بە درێژایی مێژوو ئایدۆلۆژیای ناسیۆنالیستی لای کورد بەند بووە بە مرۆڤدۆستییەوە، بۆ سەلماندنی ئەم ڕاستەیەش دەیان و سەدان نموونەی زیندوومان لەبەردەستدایە، لێرەدا تەنها یەک نموونە باس دەکەین. دوای کۆتاییهاتنی جەنگی پێنجوێن لەساڵی 1926 و شەهیدبوونی دەیان پێشمەرگەی کورد، بەریتانییەکان داوایان لە شێخ مەحمودی حەفید کرد کە ڕازی بێت بەوەی چاوی بە پزیشکێکی سەربازی بەریتانیا بکەوێت و ڕێ بدات کە ئەو پزیشکە چاوی بە دیلەکانی ئینگلیز بکەوێت و دڵنیا بێت لە تەندروستییان. شێخ مەحموود دەستبەجێ ڕازی بوو! ئەمە لەکاتێکدا بوو کە دڕندەیی و ستەمی بەریتانیا دژ بە میللەتی کورد گەیشتبووە لووتکە و هیچ ڕێگەیەک نەمابوو تاقی بکەنەوە بۆ لەناوبردنی میللەتی کورد! ئەگەر چاوێک بخشێنین بە بەڵگەنامە و دۆکیومێنتارییەکانی بەریتانیادا کە زانکۆی کامبریج لەکۆتایی ساڵی 2015 بە سیازدە بەرگی گەورە بڵاویانکردەوە، ئەوەمان بۆ دەردەکەوێت کە بەریتانییەکان تووشی سەرسوڕمان بوون بەرامبەر مامەڵە و ڕەوشتبەرزی کوردەکان و شێخ مەحموودی حەفید بەرامبەر دیلەکانی ئینگلیز.\nلە سەد ساڵی ڕابردوودا، کورد لە هەر چوار پارچەی کوردستان لە خەبات و بەرخوداندا بووە بۆ پاراستنی ناسنامه‌كه‌ی و بنیاتنانه‌وه‌ی قه‌واره‌ی كوردی به‌هۆی داگیركردنی خاكه‌كه‌ی و دابه‌شكردنی به‌سه‌ر وڵاتانی عه‌ره‌ب و تورك و فارس و ڕووخاندنی ته‌واوی میرنشین و حكومه‌ته كوردییه‌كان.\nلە ماوەی ئەم سەد ساڵەی ڕابردوودا، کورد لە باشووری کوردستان هەموو ڕێگەیەکی تاقیکردەوە بۆ ئەوەی بتوانێ لەگەڵ دەوڵەتی عێراقدا لانی کەم لەئاشتی و شەراکەتی ڕاستەقینە و یەکسانیدا بژی، بەڵام لەبه‌رامبەر ئەم هەوڵانەی کورددا حکومەتە یەک لەدوای یەکەکانی عێراق هێز و دامەزراوەی دەوڵەتیان بە ئاڕاستەی شۆڤینیزم و تاییفەگەریدا برد و بەردەوام لە هەوڵی سڕینەوەی کورددا بوون. هەرچەندە دوژمنانی کوردستان ڕاسته‌وخۆ نه‌یانتوانیوه زه‌فه‌ر بە کورد بەرن، به‌ڵام توانیویانە لایه‌نی ناوخۆیی به گژ یه‌كدا بكەن و پاشان له ڕووی سه‌ربازییه‌وه هاوكاری خیانه‌تكاری ناوخۆیی كردووه و قه‌واره‌كه‌ی تواندووه‌ته‌وه یان بچووكی كردووه‌ته‌وه.\nئێستاش مەترسی گەورە لەسەر لەناوبردنی ئەزموونی کورد هەیە لەلایەن دوژمنانی ناوخۆ و دەرەکی، بۆیە ئەوەی لەم قۆناغەماندا گرنگە فۆکه‌سی بخرێتە سەر ئەوەیە کە هەوڵ بدرێت نەوەیەکی نوێی ناسیۆنالیست لە کوردستاندا بنیاتبنرێت. ئەمەش بە پێداچوونەوە بە سیستمی پەروەردە و دانانی پڕۆگرامێکی نوێی خوێندن کە منداڵی کورد لە سەرەتاوە بە خۆشەویستی نیشتمان پەروەردە بکات، پڕۆگرامێک بەجۆرێک تاکی کورد پەروەردە بکات کە ناکۆکی سیاسی وای لێ نەکات خۆشویستنی نیشتمان لەدەست بدات. پڕۆگرامێک بەجۆرێک تاکی کورد هۆشیار بکاتەوە کە هیچ لایەنێکی سیاسی نانەتەوەیی نەتوانێ بەلاڕێیدا ببات و نیشتمانی لەبەرچاو بخات. هەروەها چەندین ڕێ و میکانیزمی تر هەیە کە پێویستە لایەنی پەیوەندیدار دیراسەی بکات پاشان دەستبکات بەجێبەجێکردنی.\n١) بۆ مێژوو – مەسعود بارزانی (چاپی سێیەم – 2020)\n٢) کورد و دەوڵەت – بەرزان ئەحمەد کوردە (چاپی دووەم – 2020)\n٣) یادداشتەکانی شێخ لەتیفی حەفید (چاپی یەکەم – 1995)\n٤) بنیاتنانەوەی نەوەیەکی ناسیۆنالیست – عەزیز ڕەسووڵ هەورامانی (وتار)\nتاگی بابەت: بیری نەتەوەییسەربەخۆییقازی محەممەدکوردستان\nبیرۆکەی هیلالی شیعەی کۆماری ئیسلامیی ئێران


نێتفلێکس چیدیکە ڕێگە بە بەکارهێنەرانی iOS نادات خۆیان تۆمار بکەن – کەی ئای تی ئێن\nنێتفلێکس چیدیکە ڕێگە بە بەکارهێنەرانی iOS نادات خۆیان تۆمار بکەن\nلە دوای ئەوەی لە چەند مانگی ڕابردوودا تۆڕی نێتفلێکس تایبەت بە فیلم و زنجیرە جیهانییەکان بەشی تۆماربوون و کڕینی بژاردەکانی مانگانە لە نێو ئەپی فەرمییان بۆ iOS لە ژمارەیەک وڵاتانی جیهاندا وەستاند، ئەمڕۆ تۆڕەکە بە شێوەیەکی سەرتاسەری بەشی تۆماربوون و کڕینی بژاردەکانی مانگانەی تۆڕەکەی لە نێو ئەپی فەرمییان لە iOS ـدا وەستاند.\nبەو مانایەی کە چیدیکە بەکارهێنەرانی ئەپی نێتفلێکس لە iOS دوگمەی Sign Up لە ئەپەکانیاندا نابینن کە لە ڕێگای دوگمەکەوە پێشووتر دەیانتوانی خۆیان تۆمار بکەن و بژاردەکانی مانگانە بکڕن، هاوکات بەژداربووە کۆنەکانی تۆڕەکە ناتوانن چیدیکە بەژداربوونیان نوێ بکەنەوە لە ڕێگای ئەپەکەوە.\nهۆکاری نەهێشتنی بەشی تۆمار بوونی تۆڕەکە بۆ بەکارهێنەرانی iOS لە لایەن وتەبێژێکی تۆڕەکەوە ڕوونکراوەتەوە و ڕایگەیاندوە کە تۆڕەکە چیدیکە پشتگیری لە ڕێگای پارەدانی iTunes ناکات بۆ کڕینی بژاردەکانی مانگانە لە لایەن بەژداربووە نوێیەکانەوە و نوێکردنەوەی بەژداربوون لە لایەن بەژداربووە کۆنەکانەوە. هاوکات ئاماژەشی بەوە داوە کە ئەپڵ هاوکارێکی گرنگی تۆڕەکە بووە بۆ گەیاندنی بەرهەمە هونەرییەکان لە ڕێگای ئامێرەکانی ئایفۆن و ئایپاد و ئەپڵ تیڤییەوە.\nبەکارهێنەرانی iOS بۆ بەژداربوون و نوێکردنەوەی بەژداربوونیان لە تۆڕەکەدا پێویستە ئەم بەستەرە لە یەکێک لە وێبگەڕەکانی ئامێرەکەیاندا بکەنەوە و پڕۆسەکە ئەنجام بدەن بەدەر لە نێو ئەپی نێتفلێکس.\nکرتە بکە بۆ داگرتنی ئەپی نێتفلێکس بۆ iOS.\nتاگەکان Apple TV ئاپیاد ئای ئۆ ئێس ئایفۆن iPad iTunes Netflix نێتفلێکس هەواڵ


بەشێک لە مامۆستایان هه‌ڕه‌شه ده‌كه‌ن – لڤین پرێس\nبەشێک لە مامۆستایان هه‌ڕه‌شه ده‌كه‌ن\nئه‌نجومه‌نی مامۆستایانی ناڕازی هه‌ڕه‌شه‌ی ئه‌وه ده‌كات، “ئەگەر موچەی مانگی سێ لەسەرەتای مانگی چواردا دابه‌شنه‌كرێت، ناڕەزایی و هەڵوێستی توندی مەدەنیانە دەگرنە بەر”.\nڕونکردنەوەیەک لە ئەنجومەنی مامۆستایانی ناڕازیەوە\nجەماوەری بەشمەینەتی کوردستان\nئاشکرایە دەسەڵاتداران بەهۆی لێنەهاتوویی و شکستیان لەبەڕێوەبردن و حوکمڕانیدا ، ئەم هەرێمەیان توشی سەدان قەیران کردوەو ڕۆژ لە دوای ڕۆژ ژیانی هاوڵاتیان سەختر و گرانتر دەکەن ، بێباک و بێمنەتانە مامەڵە لەگەڵ کێشەو گرفتەکاندا دەکەن . پەروەردەش قوربانیەکی گەورەی ئەم دەسەڵاتە شکستخواردوەیە و لەسایەی نەزانی دەسەڵاتداران دا توشی سەدان گرفت و قەیران بووە ، جەوهەری ئەو گرفتانەش دواکەوتن و نەدانی مووچەی مامۆستایان و دانەمەزراندنی مامۆستایانی وانەبێژ و ڕاگرتنی پلەبەرزکردنەوەی مامۆستایان و فەرمانبەرانە .\nبۆیەلەڕوانگەی هەست کردن بە بەرپرسیارێتی ئەخلاقی و پەروەردەییمان ، ئەم چەندخاڵە دەخەینەڕوو :\n۱/پێویستە سەرجەم چین وتوێژاکانی کۆمەڵگا هاوتەریب ، دژ بە ستەم و زۆرداری و کاولکاری دەسەڵات بوەستنەوە.\n۲/دەسەڵات چیتر لەهەوڵی پەکخستن وبێ بەهاکردنی پەروەردەدا نەبێت وبەزووترین کات وەڵامی خواستە هەنوکەییەکانی مامۆستایان بداتەوە لە (پلەبەرزکردنەوەی مامۆستایان وفەرمانبەران، دامەزراندنی مامۆستایانی وانەبێژ ، دابەشکردنی موچەلەکاتی خۆیدا).\nلێرەوە ڕایدەگەیەنین :\nوەک هەمیشە داکۆکیکار و پشتیوانی هەموو هەڵوێستێکی خۆرسکانە و مەدەنیانەی سەرجەم مامۆستایان دەبین ، لایەنە پەیوەندیدارەکان و خەمخۆران ئاگاداردەکەینەوە کە لەئەگەری دابەشنەکردنی موچەی مانگی سێ لەسەرەتای مانگی چواردا ناڕەزایی و هەڵوێستی توندی مەدەنیانە دەگرینە بەر ، وە ڕێگاکانی فشارمان لەکۆبوونەوەیەکی فراوانی مامۆستایاندا ڕادەگەیەنین.\nهاوکات دڵنیایی دەدەین هەر پەککەوتن و گرفتێک بۆ پرۆسەی خوێندن بێتەپێش تەنها دەسەڵاتدارانی بێباک و گەندەڵی هەرێم لێی بەرپرسن .\nئەنجومەنی مامۆستایانی ناڕازی\n٢٥ / ٣/ ٢٠٢٢\nکارنامەى کۆبوونەوەى پەرلەمانی عێراق بڵاوکرایەوە\nئێران بانگێشتی محەمەد حەلبوسی دەکات


12:20 - 16/10/2020\nبنەماڵەو کەسوکارو مامۆسا و هۆنیار و پەروەردەکار ( ئۆسمان هۆرامی)\nبەداخ و خەمێوی گۆرۆ هەواڵو مەرگو مامۆساو تالیمدەر و هۆنیاری گۆرەو هۆرامانی و کوردەواری مامۆسا ( ئۆسمان محەمەد هۆرامی) ما ئەژنی.\n( هۆرامی) هۆنیارێ دیار و نویسەرو تالیمدەرو زارۆڵاو هەنگام هورگیرو تازەکەرو شێعرێ تازێ هۆرامیێ بێ و جە بوارو تالیمدای زارۆڵا و پەروەردەکەردەیشا بە دەیان کتێبێش هەنێ.\nبەنامۆ وەزارەتو رۆشنویری و جوانا پانیشتو کوردستانیۆ سەرەوەشی جە وێماو تەمامو رۆشنویرا کوردەسانی و هۆرامانی کەرمێ پی بۆنە خەمگینۆ.\nمامۆستا ئۆسمان چراوێوەنە هەرگیز ئاوەز و ویرش مەکوشیۆوە، شانە مڎێمێنە وەرو لۆسەو ئی خەمە گۆرەیە و درێژە بە کارەوانەکێش مڎەیمێ.\nرۆحش شاڎ و ماواش پەڕبۆ جە ئارامی\nوەزارەتو رۆشنویری و جواناو هەرێمو کوردستانی\nعوسمان محەمەد هەورامیوەزارەتی رۆشنبیری و لاوان


رۆژانە 10 هەزار گەشتیار سەردانی هەولێر دەكەن\nپێشبینی دەكرێت تا كۆتایی ساڵ لە سنووری هەولێر رێژەی سەردانی گەشتیاران بۆ شوشێنە گەشتیارییەكان بگاتە زیاتر لە 700 هەزار گەشتیار.\nلەوبارەیەوە بارزان محەمەد بەڕێوەبەری گەشتوگوزاری سۆران بە PUKmediaی راگەیاند: بە تەنسیق لەگەڵ هەموو قائیمقامەكان و بەڕێوەبەری ناحیەكان و پۆلیس و ئاسایش ئامادەكاری تەواومان بۆ پێشوازی كردن لە گەشتیاران كردووە.\nراشیگەیاند: شوێنە گەشتیارییەكانی سنووری هەر چوار قەزای سۆران، چۆمان، رواندز، شەقڵاوە هەموو ئامادەكارییەكیان بۆ پێشوازی كردنی گەشتیاران لە هەر چوار رۆژانی جەژن كردووە، پێشبینی دەركرێت رۆژانە 10 هەزار گەشتیار روو لە شوێنە گەشتیارییەكانی بێخاڵ و گەلی علی بەگ و هاوینە هەوارەكانی قەزای چۆمان بكەن.\nوتیشی: پێشبینی دەكرێت تا كۆتای ساڵ رێژەی سەردانی كردنی گەشتیاران بگاتە سەرووی 700 هەزار گەشتیار كە بە بەراود لەگەڵ ساڵی رابردوو زیادی كردووە، داواكاریشن لە گەشتیاران لەكاتی سەردانی كردنی شوێنە گەشتیارییەكان پابەندی رێنماییە تەندروستییەكانبن.


"من بەهۆی نوێژ وازم لە تریاك هێنا"\n"من بەهۆی نوێژ وازم لە تریاك هێنا"\nبه رواری داگرتن : 2018-08-10 15:56\nغازی عه نتاب - ئەیوب گەجیمی لە تەمەنی بچوكیدا ئاڵودەی تریاك بو، وتی من بەهۆی نوێژ كردن تۆبەم كرد.\nئەیوب گەجیمە تەمەن 38 ساڵە گەنجێكی پارێزگای غازی عەنتابە لە تەمەنی بچوكی ئاڵودەی تریاك بو. بۆ ماوەیەكی زۆر نەیتوانی دەست بەرداری بێت، ئەیوب باسی لە چۆنیەتی دەست كردن بە تریاك خواردن كرد، لە سەرەتای پێگەیشتنی تەمەنم بو لە ڕێگەی هاوڕێ خراپەكانم توشی تریاك خواردن بوم دواتر دەستم كرد بە تریاك فرۆشتن، هەر بەو هۆیەشەوە دەست بەسەر كرام ماوەیەك لە بەندینخانە مامەوە.\nئەیوب وتی من لە تەمەنی 15 ساڵیدا توشی تریاك بوم هەروەها ئەو كەسانەی بازرگانی بە تریاك ومادەی هۆش بەر دەكەن هەوڵ دەدەن منداڵەكان فێری تریاك خواردن بكەن. من دوای ئاڵودە بون بە تریاك تەنها بە گەڕانەوەم بۆ لای خوا تەوبە كردن تاوانیم واز لێ بێنم."\n"باشترین چارەسەر 5 كاتی نوێژ كردنە"\nئەیوب وتی كاتێك قورئانم ناسی نوێژم كرد وازم لە تریاك هێنا، بەم شێوەیە بەردەوام بو لەسەر قسەكانی" كاتێك بە ئاگا هاتم كە خودایەك هەیە، وتم ئێمەی بۆچی دروست كردوە؟ دواتر زانیم دوای مردن ژیانەوە هەیە. بەهەشت و دۆزەخ هەیە ئەو كات توشی پەشیمانی بوم وتم من چیم كردوە وازم لە تریاك هێنا دەستم بە خوا پەرستی كرد. من پێم وایە باشتری شت بۆ ئەوانەی دەیانەوەێ واز لە تریاك بێنن ئەنجام دانی 5 نوێژی فەڕزە. سوپاس بۆ خوا توانیم دەست لەتریاك بەردەم بە گەڕانەوەم بۆلای خودا و ئەنجام دانی نوێژەكانم."(İLKHA)\nبليته كان ئاڵودەبون بەتریاك،تۆبەكردن،منداڵ


چ پڕۆسەیەكی نوێكردنەوەی ئایین؟! | ئاژانس\nHome ڕاپۆرت چ پڕۆسەیەكی نوێكردنەوەی ئایین؟!\non: كانونی یه‌كه‌م 30, 2018 In: ڕاپۆرت, سەرەکیNo Comments\nپرسی نوێكردنەوەی ئایین، پڕۆسه‌یه‌كی ئاڵۆزە، ئاڵۆزییەكە زۆرتر لەو شوێنەوە نییە كە دیاریكردنی ئەوە قورس بێت كام پرسی ئایین پێویستە بچێتە ناو پڕۆسەی نوێكردنەوەوە تا نەتوانین كە ئەو فەزایانە دەستنیشان بكەین كە مەفروز وایە بچنە ناو هەوڵەكانی تایبەت بە نوێكردنەوەوە، بەو ئیعتیبارەی مەجالێكی فراوان لەو بارەوە لە بەردەماندا بە كراوەیی دەبینینەوە .\nكەواته كێشەكە لە كوێدایە كاتێك ئەگەر دەمانەوێ قسە لەسەر نوێبوونەوەی پرسەكانی تایبەت بە دین بكەین؟\nكێشەكە ئەوەیە كە تا ئێرە بەشێكی زۆری ئەوانەی كە قسە لەسەر پرسی نوێبوونەوەی دین دەكەن، وەها قسەی لەبارەوە دەكەن كە پێشمەرجی دەستپێكردنی ئەو پڕۆسەیە دەبێت لەو شوێنەوە دەست پێ بكات كە دەچێتەوە سەر تێگەیشتنی ئەوەی ئەوان بە تێگەیشتنی سەلەفی ساڵحی دادەنێن بۆ دین و ڕەهەندە جیاوازەكانی ئایین .\nلای زۆرێك لەوانە كە سەر بە ناوەندە دینییە جۆراوجۆرەكانیشن، ڕەسەنایەتی هەر ئەنجامێكی پڕۆسەی نوێكردنەوەی دین بەستراوەتەوە بەوەی كە كۆی ئەو پڕۆسەیە چەندە دەچێتەوە سەر تێگەیشتنەكانی سەلەف و ئەو میكانیزمانەی كە هەزار ساڵ زیاتر لەوەوبەر بۆ مامەڵەكردن لەگەڵ تێكستە دینییەكان كاریان پێكراوە، لای ئەوانە بەئەندازەی نزیكبوونەوەی زیاتر لە تێگەیشتنی سەلەف بۆ بابەتە دینییەكان، پڕۆسەی نوێكردنەوەكە ڕاست و دروستە، بە پێچەوانەوەش بە ئەندازەی دووركەوتنەوە لە میتیۆدەكانی سەلەف، پڕۆسەی نوێكردنەوەكە دوور دەكەوێتەوە لە ڕاستی و نزیك دەبێتەوە لە سەرگەردانكردن و سەرلێشواندنی ئومەت !\nبا لێرەدا پرسیارێك بوروژێنین: بەڕاست ئەگەر لە ئێستادا هەوڵێك بێتە ئاراوە و لە چوارچێوەی پڕۆسەی نوێكردنەوەی لایەنەكانی دین كاری لەسەر بكرێت، بەڵام پێشمەرجی كۆی ئەو پڕۆسەیە هەر لە سەرەتاوە مەحكوم بێت بە گەڕانەوەیەكی جەوهەری بۆتێگەیشتنەكانی سەلەف و میتیۆدەكانی ئەوان بۆ خوێندنەوەی تێكستەكانی قورئانی پیرۆزو سونەت، ئەمە چ نوێكردنەوەیەكی دین و چ نوێكردنەوەیەكی گوتاری دینی و لایەنەكانی دینە؟!\nئایا ئەو قسەیە قسەیەكی زۆر مەوزوعی نییە كە پێی وایە ئیشكردن بۆ نوێكردنەوە لەناو فەزای دین بەو میتیۆدە هەر خولانەوەیەكە لەناو بازنەیەكی بەتاڵ كە بە تێگەیشتنی سەلەف لە مێژوودا بۆ تێكستەكانی دین و ڕووداوە مێژووییەكان ناونراوە؟\nئەوەی كە تا ئێرەش بەشێكی گەورەی هەوڵەكانی پەیوەست بە نوێكردنەوەی دین و گوتارەكانی دینی بێ بەرهەم دەبن و شتێكی تازە ئیزافە ناكەنە ناو ژیان و كولتووری موسڵمانان، یەكێك لە هۆكارە هەرە سەرەكییەكانی ئەم جۆرە لەمامەڵەكردنەیە لەگەڵ پڕۆسەكە، كە لە دواجاردا ئەنجامە ڕاستەقینەكەی بریتی بووە لەوەی كە پڕۆسەی نوێكردنەوەكان ئەوەندەی پڕۆسەی نوێكردنەوەی تێگه‌یشتنەكانی سەلەف بن ئەوەندە پڕۆسەكە پڕۆسەی نوێكردنەوەی ڕاستەقینەی خودی دین نەبن، ئەوەی تائێرە دەبینرێت بەشی زۆریان بریتین لە جارێكی تری بەرهەمهێنانەوەی زیاتری تێگەیشتنی سەلەف بەبێ لەبەرچاوگرتنی گۆڕانكارییە تازەكانی دونیا، وەكو ئەوەی كە دونیا و گۆڕانكارییە گەورەكانی لە شوێنێك بن و دینیش لە شوێنێكی تر !\nدەبێت ئاماژەش بەوە بدەم كە ئەمە مانای ئەوە نییە كە لە دەرەوەی ئەم تێگەیشتنە بۆ نوێكردنەوەی ئایین، هەوڵ و تەقەڵا نەدراوە كە نوێكردنەوە بكرێت، هەوڵ و كاركردن هەبووە بەڵام وێرای ئەوەی كە بەژمارە كەم بوون هاوكاتیش ڕووبەڕووی ئیرهابێكی گەورەی جۆراوجۆر بوونەتەوە و لەدوجاریشدا خراونەتە پەراوێزەوە بەنمونە هەوڵ و جموجۆڵە نوێخوازەكانی وەك نوێگەری ئایینی محمد عەبدە .\nكێشەی هەرە گەورەی بەردەم پڕۆسەی نوێكردنەوەی ئایین ئەلەو شوێنەوە دەست پێ دەكات كە پیرۆزییەكی بێ ئەندازە دراوە بەتێگەیشتنەكانی سەلەف، تا ئەو سنوورەی كە لە بیروهۆشی زۆرێك لە موسڵمانان بە شێوەیەكی ناڕاستەوخۆ ئەو پیرۆزكردنەی تێگەیشتنەكانی سەلەف یەكسان و هاوتابوونەتەوە لەگەڵ پیرۆزییە ڕاستەقینەكانی خودی دین، بەڵكو جاری وەها هەیە زێدەرۆیی ناكەین ئەگەر بڵێین پیرۆزییەكانی سەلەف بەهێزتریش دەبن لە پیرۆزییەكانی خودی دینیش، بەنمونە ئەو تێگیشتنەی كە جەخت دەكاتەوە لەسەر ئەوەی كە تێكستەكانی دین بەر لەوەی بچنە ناو كۆمەڵگا پێویستە دواجار بچنەوە ناو تێگیشتن و میتیۆدی سەلەف، پاشان تەرجەمەی ناو كۆمەڵگا بكرێنەوە، كە ئەمەش بتپەرستی و وەسەنیەتێكی داهێنراوە كە تێگەیشتنی سەلەف دەكاتە نێوەندێك لەنێوان ئومەت و خودی ئاییندا !


کوژرانی کۆڵبەرێک لە سنووری ماکۆ بە دەستی ھێزەکانی رژیم – زاگرۆس پۆست\nماڵەوە / کوردستان / کوژرانی کۆڵبەرێک لە سنووری ماکۆ بە دەستی ھێزەکانی رژیم\nپێنج شه‌ممه 25 حوزه‌یران 2020\tکوردستان, مافی مرۆڤ, هەواڵ 48 جار خوێنراوه‌ته‌وه\nکۆڵبەرێکی دیکە بە ھۆی تەقەی ھێزەکانی رژیم گیانی لەدەستدا.\nسەرلەبەیانی ئەمڕۆ پێنجشەممە ٥ی پووشپەڕ، بە ھۆی تەقەی راستەوخۆی ھێزەکانی رژیم لە ژمارەیەک کۆڵبەر لە ئاوایی سگریک لە سنووری شاری ماکۆ کۆڵبەرێک بە ناوی قاسم سەربازی کوڕی تاجەدین فیشەکی بەر دەکەوێت و دەستبەجێ گیان لە دەست دەدات.\nدەوترێت ئەم کۆڵبەرە ھاوسەر و دوو منداڵی ھەبووە.


ھەنووکە ٣٥٬٠١٩ وتار بە کوردیی ناوەندی (سۆرانی) ھەن. پێڕستی وتارەکان · ڕێکخستنەکان\n٢٨ی تشرینی یەکەمی ٢٠٢١ (زایینی)؛ بەرامبەر بە ٦ی خەزەڵوەری ٢٧٢١ (کوردی)\n٢١ی تشرینی یەکەم – چالاکوانی ئۆپۆزیسیۆنی ڕووسیا، ئەلێکسی ناڤاڵنی (لە وێنەکەدا) خەڵاتی ساخارۆڤی پێ بەخشرا.\n١٠ی تشرینی یەکەم – ھەڵبژاردنی ئەنجومەنی نوێنەرانی عێراق بەڕێوەچوو و سەرجەم پارتە کوردییەکان توانیان ٦٣ کورسی لە پەرلەمانی عێراقدا بەدەستبێنن.\n٤ی تشرینی یەکەم – سیاسەتوانی ژاپۆنی، فومیۆ کشیدا وەک سەرۆک وەزیرانی ژاپۆن ھەڵبژێردرا و جێگای یۆشیھیدێ سوگا، سەرۆک وەزیرانی پێشووی گرتەوە.\n٤ی تشرینی یەکەم – بەھۆی کێشەیەک، تۆڕی کۆمەڵایەتیی فەیسبووک لەپاڵ ژێر پڕۆژەکانی وەک مێسنجەر، ئینستاگرام، واتس ئەپ، ماپیلاری و ئۆکولۆس بە تەواوی لە گشت جیھان بۆ ماوەی ٧ کاتژمێر لەکار کەوت.\n١٥ی ئەیلوول – سیاسەتوانی بەریتانی بە ڕەچەڵەک کورد، نازم زەھاوی وەکوو وەزیری پەروەردەی شانشینی یەکگرتوو دەستبەکار بوو.\nلە ساڵی ١٤٢٠ دا، بیجینگ بە فەرمی بوو بە پایتەختی خانەدانی مینگ.\nلە ساڵی ١٩٥٥ دا، بیل گەیتس یەکێ لە دامەزرێنەری کۆمپانیای مایکرۆسۆفت لەدایکبووو.\nلە ساڵی ٢٠٠٧ دا، خاتوو کریستینا فێرناندێز (لە وێنەدا) بە سەرۆک کۆماری ئارجەنتین ھەڵبژێردرا، ئەو یەکەمین ژنە کە ئەم شوێنەی گرتبێت.\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت لە ٢٠٠٩ەوە لە ویکیپیدیای کورمانجی بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٥٬٠١٩ وتار و ١١٩ بەشداربووی چالاکی ھەیە.\nتا ئێستا ٤٧٬١٨٠ ھەژمار لە ویکیپیدیای کوردیی سۆرانی دروستکراون کە ١١٩ بەکارھێنەریان لە سی ڕۆژی ڕابردوو بەشدارییان ھەبووە. ھەموو بەکارھێنەرێک لێرە خۆبەخشانە بەشداری دەکات و تەنیا لە سیاسەتەکان پەیڕەوی دەکرێ نەک لە ھیچ تاکە کەسێک. بۆ باشترکردنی وتارەکان بەکارھێنەران ھەردەم قسەوباس و خاڵەکانی خۆیان لە پەڕەکانی وتووێژی تایبەتدا دەردەبڕن. ویکیپیدیای کوردی پێشوازی لە بیروڕاکان و وتووێژەکانی ھەموو بەکارھێنەرێک دەکات سەبارەت بە ھەموو بەشەکانی.\nھەنووکە لە ویکیپیدیای کوردیی ناوەندی ٣٥٬٠١٩ وتار ھەن، ئەمەش ئەوە دەگەیەنێت کە ئەو وتارەی کە تۆ دەتەوێت لە ویکیپیدیا بی نووسیت ئەگەری ھەبوونی ھەیە. پەڕەی گەڕان بەکاربھێنە بۆ ئەوەی بزانیت کە ئەو وتارەی دەتەوێت بی نووسیت ھەیە لە ویکیپیدیا یان نا، لەوانەیە لەژێر ناوێکی تر ھەبێت. ئەگەر وتارەکە ھەبوو ئەوا پێویست ناکات پەڕەیەکی نوێ دروست بکەیتەوە لەبارەی ھەمان بابەتەوە، چوونکە دەسڕدرێتەوە. بەڵام تۆ ئازادیت لە چاکسازیکردن لەو وتارە ھەرچۆنێک بێت. ئەگەریش نەبوو، ناوی وتاری خوازراو لەم سندووقەی خوارەوە بنووسە و دروستی بکە. بیرت نەچێت کە بە ئاگایییەوە دوای ڕێنمایییەکان بکەویت و سیاسەتەکان لەسەر نووسینی وتار و شێوازەکانی بخوێنیتەوە. وتاری بێبایەخ دەسڕدرێتەوە.\nچەند پیرەپیاو لە ھیندستان کە بەشدارییان لە خۆپیشانەکانی جووتیارە ھیندییەکاندا کردووە


لەزانکۆوە … بۆ زیندان! - ئاوێنه\nلەزانکۆوە … بۆ زیندان!\nزانکۆو زیندان، دو چەمکی زۆر دور لەیەکدین هیچ خاڵێکی هاوبەش بەیەکیان ناگەیەنێت، بەڵام لەهەرێمێکی وەک کوردستاندا خەریکە جیاوازییەکی ئەوتۆ نامێنێت لە نێوان ئەو شوێنەی پێی دەگوترێ زانکۆو ئەو شوێنەشی پێی دەگوترێ زیندان! تەنها جیاوازی لەنێوانیاندا ئەوەیە زیندان تاوانباری تێدا بەند دەکرێت، لەزانکۆدا خوێندکار هەست بەکۆت‌و دیلی خۆی دەکات، لەزینداندا تاوانبار کۆتی تاوانەکەیەتی، بەڵام لەزانکۆدا خوێندکار دیلی دەسەڵاتی زانکۆن، لە زینداندا تاوانبار بەپێی ئەو یاسایانە کۆتکراوە کەدادگا بۆی داناوە، لەزانکۆی ئێرەدا خوێندکار کۆتی ئەو یاسایەیە کە دەسەڵاتی خاوەن هەژموون لەناوچەکەدا دایناوە، لەزینداندا زۆرێک لەتاوانباران هەست بەگوناهی خۆیان دەکەن‌و درک بەتاوانەکانی خۆیان دەکەن‌و دەزانن بۆ چی گیراون، بەڵام لێرە خوێندکار نازانێت بۆ چی کە داوای مافەکانی خۆی دەکات بەو شێوەیە وەک تاوانبارێک مامەڵەی لەگەڵ دەکرێت‌و سوکایەتی پێ دەکرێت.\nلەزانکۆی ئەم هەرێمەدا فۆڕمی ڕاستەقینەی زانکۆ خەریکە بەتەواوی ون دەبێت و دەبێتە شوێنێک بۆ بێدەنگ کردنی خوێندکار و ئاڕاستەکردنیان بەو شێوەیەی سەرو دەسەڵاتی زانکۆ دەیەوێت. لێرە زانکۆ وردە وردە دەبێتە کابوسێکی ناخۆش بۆ خوێندکار و دەیەوێت چی زوترە لەو کابوسە ڕزگاری بێت و بێتە دەرەوە، لێرە خوێندکار بە نەفەسێکی توندەوە دەخوێنێت و خەریکە لە بێ دەنگی خۆیدا دەخنێکت، هەر کاتێکیش هاواردەکات و داوای گەڕاندنەوەی شکۆی خۆی دەکات، بەوشەی نەشیاو هەڕەشە لێکردن‌و بیانوی ناڕاست هەوڵی بێ دەنگ کردنیان دەدەن. هەر وەک سەردەشت عوسمان دەڵێت”زانکۆکانی ئەم وڵاتە، ماڵی ئاسوودەیی ئێمە نین”.\nلەم هەرێمەی ئێمەدا زانکۆکان دابەش بون بەسەر دوو جۆردا، جۆری یەکەم ئەو زۆنگە دەگرێتەوە کە خوێندکارەکانی ڕەنگە لەچاو جۆری دووەمدا تا ڕادەیەکی کەم کەلوپەل و پێداویستی سەرەتاییان بۆ دابین کرابێت، بەڵام لەڕوی دەرونیەوە تەواو هیلاک‌و بێزارو پڕن، بەڵام بەهیچ شێوەیەک ناتوانن وشەیەکیش بڵێن‌و ناڕەزایەتی دەر ببڕن بەهۆی هەژموونی زۆری ئەو پارتەی لەو ناوچانەدا باڵا دەستە.\nجۆری دووەم،ئەو زۆنگە دەگرێتەوە کە تاڕادەیەک خەڵکەکەی زیندوون بەهۆی زۆری پارت‌و ڕەنگە جیاوازەکان، هەڕەشە کار لەخوێندکارەکانی ناکات هەر زوو دەنگ بڵند دەکەن بۆ مافەکانی خۆیان بەڵام بێ ئەوەی بهێڵن هیچ پارت و لایەنێک سوار شەپۆلی ناڕەزایەتییەکانیان ببێت‌و بۆ مەرامی سیاسی خۆی بەکاری بێنێت، بەڵام بەداخەوە گوێیان بۆ ناگیرێت‌و زۆر کات بەوشەی نابەجێ بریندار دەکرێن‌و هەڕەشەی دور خستنەوەیان لێ دەکرێت، خوێندکارانیش بەردەوام داوای نەمانی دەسەڵاتێکی دیاری کراو دەکەن لەزانکۆدا کەتەواوی جومگەکانی زانکۆی ئەو دەوروبەرەی کۆنتڕۆڵ کردووە، سەرەڕای ئەوەش پێداویستییە سەرەتاییەکانی خوێندکاران دابین ناکەن.\nلەتەواوی دونیادا زانکۆ شوێنێکە بۆ پەروەردە و بەرهەم هێنانی خوێندکاری چوست و چالاک، زانکۆ شوێنێکە بۆ پڕ چەککردنی خوێندکار بە زانست و ڕۆشنبیری، بەڵام بەداخەوە لە هەرێمی ئێمەدا ئیشی حکومەت تەنها زیاد کردنی زانکۆ و پەیمانگەکانە بۆ زیاتر سەپاندنی دەسەڵاتی خۆی بێ ئەوەی بزانێت زانکۆ ئیشی چییە؟ ڕۆڵی چییە؟ چۆن دەبێت خوێندکار بەرهەم بهێنرێت؟ هەربۆیە وردە وردە زانکۆ ئەو پێناسەیەی نامێنێت کە هەیەتی،ئەو ئەرکەشی ون دەبێت کە دەبێت پێی هەڵبستێت، بۆیە هەرچی زووە پێویستە ڕێگە لە ڕووخان و بزر بوونی چەمکی زانکۆ بگرین لە کوردستاندا پێویستە لەسەر خوێندکارانی سەرجەم زانکۆ جیاوازەکانی کوردستان بێ ترس و نەبەردانە لە هەر سوچێکی زانکۆدا هەستیان بە نا عەدالەتی و گەندەڵی و کەمتەرخەمی کرد دەنگیان دلێر بکەن و شکۆی زانکۆ بەرز ڕابگرن، ئەگەر سەرۆکایەتی زانکۆکان دەستێک هەبێت بۆ بەڕێوەبردنیان نەتوانن ئەو کارە بکەن پێویستە لەسەر خوێندکار بێ هیچ لایەن و پارتێک ئازادانە و سەربەخۆیانە بەو ئەرکە هەڵبستێت، ئەو زانکۆیەی بووە بە زیندان دووبارە بیکەنەوە بە لانکەی زانست و بنیاتنانی خوێندکاری بوێر و هونەرمەند، زانستخواز، نوسەر و ڕۆشنبیر.


کوردیپێدیا - پەیامی مەسعود بارزانی لەبارەی هێرشی تیرۆریستان بۆ سەر پێشمەرگە لە خانەقین\n📝 پەیامی مەسعود بارزانی لەبارەی هێرشی تیرۆریستان بۆ سەر پێشمەرگە لە خانەقین | پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامی مەسعود بارزانی لەبارەی هێرشی تیرۆریستان بۆ سەر پێشمەرگە لە خانەقین\nشەوی رابردوو، بەهۆی هێرشی تیرۆریستان بۆ سەر پێشمەرگە لە دەوروبەری خانەقینخانەقین، بەداخەوە 3 پێشمەرگە شەهیدبوون. پرسە و سەرەخۆشیی خۆمان ئاراستەی کەسوکاری شەهیدەکان دەکەین و هیوای چاکبوونەوەی خێرایش بۆ بریندارەکان دەخوازین.\nپەلامارەکانی ئەمدواییەی تیرۆریستان دەرخەری ئەوەن کە تیرۆریستان خۆیان ڕێکخستووەتەوە و هەڕەشەیەکی جیددین بۆ سەقامگیریی تەواوی ناوچەکە.\n➕ ئەم بابەتە لەلایەن: (بەناز جۆڵا)ەوە لە: Dec 5 2019 10:37PM تۆمارکراوە\n👁 ئەم بابەتە 574 جار بینراوە


لە ماوەی ئەمساڵدا كۆمەڵێك بەربەست و قەیرانێكی گەورەتر چاوەڕێی ئابووری عێراق دەكات، كە زۆربەی زۆری كه‌رته‌كان لە خۆدەگرێت.\nبە گوێرەی شارەزایانی عێراق، ئەگەر بێت و حكومەتی عێراق پلانی نوێ دانەڕێژێت بۆ گۆڕینی دۆخی ئابووری وڵات، ئەوە دۆخەكە بە بەراورد بە ساڵانی پێشووتر قووڵتر دەبێت.\nبە بوودجەیەك كە دەگاتە نزیكەی 108 ملیار دۆلار و كورتھێنانێك كە دەگاتە نزیكەی 19 ملیار دۆلار، عێراق پێشوازی لە ساڵی 2019 كرد.\nچاوەڕێ دەكرێت ئەنجوومەنی نوێنەران لە ماوەی چەند ھەفتەی داھاتوودا بڕیار لەسەر ئەو پرۆژە بوودجەیە بدات.\nساڵی رابردوو عێراق بە كێشە و قەیرانی یەكجار گەورە تێپەڕی، بەتایبەتی ئەو ناڕەزایيەی كە لە پارێزگای بەسرە و چەندین پارێزگای دیكەی عێراق روویاندا و داوای چاكسازی تەواویان لە دۆخی پارێزگاكان كرد.\nیەكێك لە دیارترینی ئەو هه‌ڕه‌شانه‌ى كە شارەزایانی ئابووری عێراق پێشبینی دەكەن ئەمساڵ ئابووری ئەو وڵاتە رووبەڕووی ببێتەوە، لاوازی ئەو بەشە بوودجەیەیە كە بۆ كاری وەبەرھێنان و دووبارە ئاوەدانكردنەوەی ئەو ناوچانە تەرخان كراوە كە بەھۆی شەڕی داعشەوە تێكدراون، ئەوە جگە لە دابەزینی ئاستی خزمەتگوزاری و ژێرخانی بنەڕەتی وڵات، بە تایبەتی لە كەرتی كارەبادا.\nشارەزایان پێیان وایە، كە لە ماوەی وەرزی ھاوینی ئەمساڵ، قەیرانێكی نوێی كارەبا بەرۆكی پارێزگاكانی عێراق ده‌گرێت، ئەگەر بێت و حكومەت چارەسەرێك بۆ دۆخی خراپی كارەبا نەدۆزێتەوە، بەتایبەتی كە كارەبا و گازی خۆی لە ئێرانەوە ھاوردە دەكات، ئەوە كێشەكەی قووڵتر دەبێت.\nيه‌كێكى ديكه له كێشه‌كان، قەیرانی كەمی ئاوە، كە رۆژ بە رۆژ قووڵتر دەبێت، ھۆكارەكەیشی بۆ ئەوە دەگەڕێتەوە، نە توانراوە وەك پێويست وەبەرھێنان لەو ئاوە بكەن كە لە توركیاوە دێت و ھیچ بەنداوێكی نوێیان دروستنەكردووە بۆ سوود وەرگرتن لە ئاوەكە، تەنانەت ھیچ بەدواداچوونێكی نوێ نەكراوە لەو دۆسییەیەدا، تا ئەو كاتەی كە لەماوەی رابردوودا شاندێكی ھەرێمی كوردستان روویان لە به‌غدا كرد بۆ تاوتوێكردنی پرسی كەمی ئاو لە عێراق و ھەرێمی كوردستان.\nسەبارەت بە كاری وەبەرھێنان لە عێراق بێجگە لە نەوت، ھێشتا حكومەتی عێراق نەیتوانیوە وەك پێويست سەرمایەی بیانی بۆ وڵاتەكەی كێش بكات بەھۆی ئەو دۆخە خراپەی، كە لە رووى كۆمەڵایەتی و ئەمنیدا ھەیەتی و زۆری گەندەڵی لە پێشی ھەموویەوە دێت و ئەگەر بێت و سنوورێك بۆ ئەو گەندەڵییانە دانەنرێت كە لەو وڵاتەدا ھەیە، ئەوە بە ھیچ شێوەیەك كۆمپانیا بیانییەكان روو لە خاكی عێراق ناكەن بۆ ئەنجامدانی كاری وەبەرھێنان.\nتا ئەو كاتەشی كە پلانێك بۆ باشتر كردنی دۆخی ئابووری عێراق دادەنرێت، ھێشتا ھیچ گەشبینییەك لە شەقامی عێراقییدا نابینرێت بۆ باشتر بوونی دۆخەكە، بەو پێییەی كە چەندین ساڵە تەنھا بەڵێنی چاكسازی وەردەگرن و تا ئێستا بێ كردار بوون، ھەر بۆیە شارەزایان داوا لە حكومەت دەكەن بەرنامە و پلانی ئابووری خۆیان بۆ ئەمساڵ بگۆڕن بۆ ئەوەی ئابووری وڵات پێشبكەوێت و تا ئەو كاتەی كە ئەو ھەنگاوە دەگرنە بەر، دیار نییە داخۆ دۆخی ئابووری عێراق چ ئاراستەیەك دەگرێتەربەر.


دیمانەی هونەرمەند کاوان قادر لەگەڵ هونەرمەند هیوا ساڵح … – hkkurdistan\nHome6ئەرشیفی بابەتەکان6دیمانەی هونەرمەند کاوان قادر لەگەڵ هونەرمەند هیوا ساڵح …\nدیمانەی هونەرمەند کاوان قادر لەگەڵ هونەرمەند هیوا ساڵح\nکاوان قادر: هاوڕێ هیوا بەو پێیە ٨ ساڵ لە پاکستان وەک پەنابەرێک ژیاوی، ئاوارەیی لەو وڵاتە تەجروبەیەکی جیاوازو تەسەورێکی جیاوازی لە ژیانی هونەری پێ بەخشیوی، هونەر چی کۆمەکێکی پێ کردی؟ ئایا ئەتوانی بەراوردێک لە نێوان کوردستان وپاکسان لە ئاستی هونەریدا بکەیت؟\nهیوا ساڵح: سوپاس بۆ پرسیارەکەت، حەتمەن نەک بۆ من بۆ هەمووکەسێکی تر لە جێ گۆڕکێدا بەو جۆرەیە سەرەتا هەست بە جیاوازییەک ناکەیت، چونکە لەڕووی ئەوەی شارەزاییت لە کلتورو زمانی ئەو وڵاتەدا نییە، شوێن گۆڕین کاتی ئەوێت، ئەویش دەکەوێتە سەر هەوڵ و بەدواچوونی خۆت، بەو حوکمەی کە خۆم خولیای هونەریم هەبوو وە تەنها ئەو بوارە شارەزابووم، بۆیە یەکەمین هەنگاوم لێرەوە دەستی پێکرد و دەرگاک بوو لە ئاشنایەتیم بە بە کلتورو شارستانیەتی ئەو وڵاتەوە، یەکەمین بەرکەوتەم لە شاری ئیسلام ئاباد بوو لە مەیدانێکی گەورەی ئەو شارەدا کە ڤیستیڤاڵێکی یەکجار گەورە بەڕێ خرابوو، کەوتم بەسەر گردبونەیەکی گەورەدا وجێی سەرنجم بوو کە بزانم ئەو خەڵكە لەدەوری چی کۆبونەتەوە، ئەویش دوو هونەرمەند بوو کاری هونەرییان دەکرد لەو مەیدانەدا، ئەمە بووە جێگەی سەرنجی من وکەوتمە سەر ئەو بیرکردنەوەیە کە خەڵكی لێرە موحتاجی لەتێ نانن، بەڵام دەمبینی هێشتا پێزانینیان بۆ هونەر هەیە و خەڵکی ڕێز لەهونەر دەگرێت سەرەیان گرتبوو تا پۆرترێتیان بۆ بکرێت، بە فرسەتم زانی خۆم بناسێنم بەو هونەرمەندانە، خەڵکی ولاتەکەی خۆمم بیر دەهاتەوە لەساڵەکانی ٨٠ کان سەرەڕای توندو تیژی وئیستیبداد خەڵکت بە پەرۆشەوە دەبینی باوەش بۆ هونەرو ئەدەب و شانۆ دەکاتەوە، فرسەتێک بوو خۆم بەو هونەرمەندانە ناساند، هاوکارییان کردم و ڕێنوێنیان کردم کە پەیوەندی بە کۆلیجێکی ئەهلی هونەرییەوە ببەستم، دوای ئەوەی پەیوەندیم بەست بۆ کۆلیجەوە هاوکارییان کردم ئیتر لێرەوە یەکەمین هەنگاوی من دەستیپێکرد، کە لە ۆرکشۆپەکانیان لە ستۆدیۆکەیان سود وەربگرم بەڕاستی باوەشیان بۆ کردمەوە کاتێ زانیان ئاوارەم وهونەرمەندیشم .\nکاوان قادر: ئەگەر لە باسەکە لا نەدەم ئێستە لەگەڵ ٨٠ کان جیاوازی هەیە لە ڕووی هونەرییەوە، سەرەڕای هەموو ئەو ئیمکاناتە زۆرەی ئێستە لەبەر دەستدایە، تەنانەت خەڵکیش ئەوەندە پێشوازی لێ ناکەن بە بەراورد بە ڕابردوو ئایا هونەرمەندی باش نی یە؟ یان ئەم تەجروبە خراپەی دەسەڵات لەجیاتی بوژاندنەوە هەموو جوانی و بەها کۆماڵایەتییەکانی لەگۆڕ ناوە؟\nهیوا ساڵح: هۆکارەکەی بە ئاشکرا دیارە هونەر لای ئێمە بۆ فەوتا، چونکە بەڕاستی دەورەیەک ئەوەندە پارە هەڵڕژا کەس نەئەچوو بەلای هونەر و قییەم و ئەو بەها کۆمەڵایەتیانەی ساڵەهابوو خەباتیان لە پێناودا کردبوو، قوربانیان بۆ دابوو، هەموویمان لە بیرچۆوە، پارە بە جۆرێک هەڵڕژا ئەو وڵاتەی ئیبادە کرد، ئەو وڵاتە بە ٣ قۆناغدا ڕۆیشت کاتێ من جێم هێشت زۆر لە هەژارییدا دەژیا، هەژاری خۆی بێ مانایە، بەڵام هەموو شتێک لای هەژارەکان مانای خۆی هەیە ئەوەی هەموو شتێکی بێ مانا وبێ نرخ کرد کۆمەڵێک دەوڵەمەند لەو وڵاتە ناتەبیعی بەبێ هیچ داهێنانێک و ئینتاجێکی سەنعەتی هەڵتۆقین کە ئەمە وای کرد ئیقتیسادی ئەو وڵاتە بکەوێتە دەست کۆمەڵێک سەرمایەدارو مافیای هەڵتۆقی و بەپارەی دزین، لێرەوەیە تراژیدیاکە دەستپێدەکات هیچ شتێک مانای نامێنێت تەنانەت ئینسانیش بەراوردەکە لە نێوان پاکستان ولای خۆمان لێرەوەیە لە پاکستان بە ئاشکرا ئەو جیاوازییە تەبەقییە دەبینی ژیان کردن زۆر ئاسان نی یە خەباتی دژی سەرمایەداری ڕێگەی ڕزگاربونتەو وەسەلام، بەڵام لای ئێمە نازانی خەبات لەدژی چی بکەیت، سەرمایەدارییەکەت کوردییە پارەی کەم ئەندام وخانەنشین ئەبڕن، مەکتەبەکان داخراون تا مامۆستایان هۆکارێکیان نەبێت داوای موچەکانیان بکەن، ئەمانە هەمووی لەژێر سایەی دەسەڵاتی کوردیدا کەچی شەڕی ڕزگاری وسەربەخۆیی نەتەوەییت لەگەڵ نەتەوەیەکی تردا پێ دەکەن، حزبە دینییەکانیش دیوەکەی تری دراوەکەن، بۆیە بەڕاستی ناتوانیت بەراوردی پاکستان وکوردستان بکەیت. ئەگەر بگەڕێمەوە سەر بەشی یەکەمی پرسیارەکەت ئەو بەرکەوتنەم بە کۆلیجی هونەرەوە ئەوە بووە هۆی ئەوەی زۆرێک لە هونەرمەندە بەتواناکانی ئەو وڵاتە بناسم دەتوانم بڵێم لە کۆڵانە تاریکەکاندا لە ماڵە دەستکورت و هەژارەکاندا خەلاقییەت لە هونەردا ئەبینیتەوە هەروەک پێشتر وتم وەک ساڵانی ٨٠ کانی لای خۆمان وابوو، بەڕاستی ژیان لەو وڵاتەدا ئەوەندە سەختە ئەگەر زۆر داهێنەر نەبیت ناتوانیت بژیت بۆیە ئەو هونەرمەندانەی لەو ماوەیەدا ناسیومن زۆر شتیان لێوە فێربووم بەو باوەڕە گەیشتم ئینسان ئەگەر بیەوێ دەتوانێ موستەحیل بخوڵقێنێ. پاکستان وەک لای خۆمان نییە لەبەر ئەوەی پەیوەندیت بەحزبێکەوە هەبێت هونەرمەند بیت ومەعاشخۆری ئەو حزبە بیت و ژیانت دابین ببێت، ئەزانم ئەو معاشخۆرانە بە پەنجەی دەست ئەژمێردرێن، بەلام بەداخەوە هەر ئەو هونەر پیشانە قۆرخی ساحەکەیان کردوەو، ئەوەی لەدەرەوەی بازنەکەیە هەوڵی چونە ناو بازنەکە دەدات نەک خەباتکردن بۆ تێکشکاندنی ئەو بازنەیە، ئەگەر چی ئەوانەی ناو بازنەکەش بەبێ ئەوەی داهێنانێکیان لە هەگبەیا بێت، لەوێ لە پاکستان بەڕاستی ئەبێت داهێنەر بیت تا نانێک بە هونەرەکەت پەیدا دەکەیت، هونەرمەندانی ئێمە دەبێت فێری ئەوە ببن بە داهێنان بژین، نەک بە معاشی حزب، ئەمە ئەو ڕێگەیەیە ئەو بازنەیە تێک بشکێنیت، چونکە ئەگەر وا نەکەن هونەرەکەیان دەپوکێتەوە، من پێم وایە هونەرەکەت بفرۆشی باشترە وەک لەوەی خۆت بفرۆشیت…


وتووێژ:کەندی کراش ساگا - ویکیپیدیا، ئینسایکڵۆپیدیای ئازاد\nوتووێژ:کەندی کراش ساگا\nبەڕێز@Broosk: ناوی ئەم گەمەیە بە کەندی کراش ساگا دەخوێنرێتەوە. پیرەھەڵۆ (وتووێژ) ١٤:١٠، ١٥ی ئابی ٢٠١٤ (UTC)\nبەڕێز @HamaRostam:؛ لە پەڕەی لێدوانەکەی بەڕێزیشتدا بۆم نووسیت کە تکایە بۆ نووسینی وتار و دەستکاری کردنی وتار ڕێنوێنییەکانی ویکی بە وردی بخوێنەرەوە و ئەگەر دوا ئەوەش پرسیارێکت ھەبوو لە پرسگا بیپرسە، ئێمە لە خزمەتتداین. تکایە چیتر ناوی بەکارھێنەریت لە سەرچاوەکاندا مەنووسە. بۆ بینینی ناوی نووسەری وتارەکە ھەموو کەس دەتوانێ لە سەر مێژووەکەی ببینە کرتە بکات و بیبینێ. سپاس پیرەھەڵۆ (وتووێژ) ١٦:٣٢، ١٧ی ئابی ٢٠١٤ (UTC)\n@Pirehelokan: کاکە هەڵۆ وەڵایی بڵێم چی. ئەوەندەی ئینگلیزی بزانم Crush بە کرەش یان کڕەش دەخوێندرێتەوە. کراش ئەمەیە: Crash - پاشان Candy، بەواتای نووقووڵ یان چکلێت، بە کاندی دەخوێندرێتەوە، ئەگەرچی بەریتانییەکان تاڕادەیەک بەلای کەندی ـدا دەیشکێننەوە. ئەمانەش ببیستە: Crush ، Candy --◂ برووسک وتووێژ▸ ١٦:٠١، ١٨ی ئابی ٢٠١٤ (UTC)\nبەڕێز @Broosk:، بە ڕای من، ئەوانەی وتت ڕێک بە پێچەوانە بوو، ھەرچەن ئەمانە ھەموو بە بیستنە بەس ئەو نیشانەی /æ/ زیاتر دەنگی /ە/ دەدات ھەتا /ا/ و نیشانەی /ʌ/ کشاوترە و لە دەنگی /ا/ نزیکترە، ھەرچەند ڕەنگە ھیچکام لەم دوانە بەڕاستی دەنگی /ا/ی کوردی نەدەن و نیشانەی /ɑː/ کە لە ھەردوکیان کشاوەترە زیاتر دەنگی /ا/ بدات. ئینجا ھیچ لەگەڵ کڕەش نیم، پیاو دەخاتەوە بیری کڕە کردن :). کراش (واتە بە ر ی ناسک) لە وتنی ئینگلیزەکان نزیکترە. پیرەھەڵۆ (وتووێژ) ١١:٢٤، ١٩ی ئابی ٢٠١٤ (UTC)\n@Pirehelokan: جارێک لێدوان لەسەر ئەمە کرا لە ئاکامدا وای تێگەییشتم لە باشوور ئا و ئە وەک یەک دەخوێننە و /æ/ لە لای ئەوان بە ئا نزیکە. من زۆرم پێ سەیر بوو. بۆ نموونە لای ئەوان car و cat ھەر دووک کار و کات دەخوێنرێتەوە کە چی ھەموو کەس دەزانێ /æ/ و /ɑː/ زۆر لە یەک جیاوازن (لە وشەی scanدا بۆم دەرکەوت کە ئێمە دەڵێین سکەن و لە باشوور سکان). من زۆرم پێ سەیر بوو و ئێستاش باوەڕ ناکەم وا بێ یان لای ئەوان بەر و بار یەکێکن؟\nھەر وا زانیمەوە لە باشوور ئە وەک /ɛ/ دەخوێننەوە بۆیە بە etymology دەڵێن ئەتیمۆلۆجی و ئێمە ئێتیمۆلۆجی. ئەگەر وابێ کە دڵنیام وایە ئەوە لەبەر کاریگەری زمانی تورکی وای لێھاتووە بە تایبەت تورکی عوسمانی کە باشوور موستەعمەرەی بووە (چون بە تورکی ھەر بە /ɛ/ دەیخوێننەوە).\nلە ناو ھەموو زمانە ئێرانییەکاندا (وەک کوردی) ھەر لە ئەوێستاوە (چەند ھەزار ساڵ لەمە پێش) ھەتا ئەمڕۆکە ئە ھەر بە /æ/ خوێنراوەتەوە و /ɑː/ بە ئا. من پێم وایە ئێمە دەبێ لەسەر بەرامبەرێکی باش بۆ دەنگەکان پێک بێین دەنا کێشەی ئەم ناوانە قەت کۆتایی نایا. سپاس.--چالاک وتووێژ ١٢:١٦، ١٩ی ئابی ٢٠١٤ (UTC)\nبەڕێز @Calak:، سپاس بۆ سەرنجەکەت بەس لە سەر دەنگێک وەکوو /e/، من ھەردووی ئەو خوێندنەوانە (واتە /ە/ و /ێ/) بە ڕەوا دەزانم. چون لە سۆرانیدا دەنگی /e/مان نیە. بەس لە سەر ئەو خاڵەی سەرەوە من خوێندنەوەکانی بەڕێز برووسک بە دروست نازانم، چون ئێمە ھەر دوو دەنگەکەی /ە/ و /ا/مان ھەیە لە کوردیدا و من دوو دەنگی /ا/ی کوردی و /æ/ی ئینگلیزی ھیچکات بە یەکێ دانانێم لە کاتێکدا دەنگی /ە/مان ببێت کە فرە زیاتر لێیەوە نزیکە. پیرەھەڵۆ (وتووێژ) ١٣:٤٢، ١٩ی ئابی ٢٠١٤ (UTC)\n/e/ لە زمانی کوردیدا بە ئێ نزێکە. ئێ-ی کوردی وەک /e/ دەخوێنرێتەوە بەڵام ئێمە زیاتری دەکێشینەوە یانی بەم جۆرە /eː/. بەڵام /ɛ/ قسەی لەسەرە.--چالاک وتووێژ ١٥:٢٤، ١٩ی ئابی ٢٠١٤ (UTC)\nچون بۆ نموونە etymologyت ھێناوە، من وامزانی مەبەستت /e/یە. ئەگەر /ɛ/ لە /e/ کێشراوەتر بێت بێگومان ئەویش لە /ێ/وە نزیکترە. بەس وەک وتم لەم کەیسەدا جیاوازییەکەی ئاشکرایە و ئینجا شایەد ڕۆژێک لە ڕۆژان کرەش لە جێی crush قەبووڵ بکەم، بەڵام ھەرگیز کڕەش قەبووڵ ناکەم :)، پیرەھەڵۆ (وتووێژ) ١٥:٥٢، ١٩ی ئابی ٢٠١٤ (UTC)\n@Pirehelokan، Broosk:منیش دەڵێم ھەتا ئەو جێگایەی دەکرێ نابێ ڕ و ڵ بۆ وشەی بیانی بەکاربھێنین چۆن لەم زمانانەدا نییە. بێجگە لە ڕ و ڵ کێشەکە لە دەنگی بزوێندایە. ئەگەر بتوانین لەسەر بەرامبەرێک بۆ دەنگە بزوێنەکان پێک بێین دەتوانین ئەم کێشەیە بنەبڕ بکەین. من پێرسی بزوێنەکانی ئینگلیزیم درھێناوە و بۆچوونی خۆم نووسیوە. تکا دەکەم ھەموو بەکارھێنەران ڕای خۆیان بنووسن بەڵکوو بتوانین بۆچوونەکان بە یەک نزیک بکەینەوە. بۆ بیستنی نموونەکان لە زمانی ئینگلیزیدا (ئەمریکی و بریتانی) بڕوانن: . سپاس.--چالاک وتووێژ ١٨:٠٥، ١٩ی ئابی ٢٠١٤ (UTC)\nIPA نموونەکان چالاک سەرچیا مادی بەکارھێنەر بەکارھێنەر\nʌ cup, luck ئا/ئە ؟ ئە ئا #\nɑ: arm, father ئا ئا (درێژ) ئا #\næ cat, black ئە ئا ئە #\ne/ɛ met, bed ئێ/ئە ؟ ئێ ئێ #\nə away, cinema ئە ئە ئێ/ئە #\nɜ:ʳ turn, learn ئێ ئێ & ئە ئێ #\nɪ hit, sitting ئی ئی & ئێ ئی #\ni: see, heat ئی ئی (درێژ) ئی #\nɒ hot, rock ئۆ ئۆ & ئا ئۆ/ئا #\nɔ: call, four ئۆ ئۆ ئۆ #\nʊ put, could ئو ئو & ئوو ئو #\nu: blue, food ئوو ئوو ئوو #\naɪ five, eye ئای ئای ئای #\naʊ now, out ئاو ئاو ئاو #\neɪ say, eight ئەی/ئێ ؟ ئەی ئەی/ئێی #\noʊ go, home ئۆ ئۆو ئۆو #\nɔɪ boy, join ئۆی ئۆی ئۆی #\neəʳ/ɛəʳ where, air ئێ ئێ ئێ #\nɪəʳ near, here ئیە ئیر & ئیە ئیێ #\nʊəʳ pure, tourist ؟ # ئیو #\nسەبارەت بە شێوازی وتنەوەکان بە تەواوی لەگەڵ ئەو جۆرەم کە مادی نووسیویەتی. پیرەھەڵۆ (وتووێژ) ١٥:٤٨، ٢١ی ئابی ٢٠١٤ (UTC)\nبە پێی ئەو دەنگدانانەی ژوورەوە باشتر وایە پەڕەکە بگوێزینەوە بۆ کەندی کراش ساگا و بۆ ناوەکەی ئێستەی ڕەوانکەر دابنرێ. پیرەھەڵۆ (وتووێژ) ٢٣:١٦، ١١ی شوباتی ٢٠١٥ (UTC)\nپێم وا نییە قەت لەسەر ئەمە ڕێک بکەوین. شێوازی باشوور و ڕۆژھەڵات لەسەر ناوە بیانییەکان زەمین تا ئاسمانی فەرقە.--چالاک وتووێژ ٢٢:٠٥، ١٧ی شوباتی ٢٠١٥ (UTC)\nوەرگیراو لە «https://ckb.wikipedia.org/w/index.php?title=وتووێژ:کەندی_کراش_ساگا&oldid=459891»\nئەم پەڕەیە دواجار لە ١٧:٥٤ی ٣٠ی ئابی ٢٠١٥ نوێ کراوەتەوە.


مێژوو شتێكی زۆر مه‌زنه ئه‌گه‌ر ته‌نها ڕاستی بێت..* … جوتیار – Dengekan\n مێژوو شتێكی زۆر مه‌زنه ئه‌گه‌ر ته‌نها ڕاستی بێت..* … جوتیار\nbyDenegkan\tOctober 22, 2017\tGeneral\nبه شێوه‌یه‌كی گشتی باسی مژوو باسێكی هه‌میشه‌یی و نه‌پچڕاوی نێوان مرۆڤ و ڕابردوه‌كه‌یه‌تی یاخود بۆچونێكی دروست له سه‌ر مێژوو كه هه‌بێت ته‌نها مێژوو خۆیه‌تی، چونكه ئه‌و له‌كرداردا نییه.\nده‌كرێت هه‌ركه‌س پێناسه‌یه‌كی جیاوز بدات به مێژوو، هه‌ركه‌سه‌و له تێڕوانینی خۆیه‌وه بۆ بونیادی (بوون)، یاخود له‌سه‌ر بونیادی پاشخانه فه‌رهه‌نگی و سۆسیۆلۆژیه‌كانی ئینسان، به‌ڵام هه‌موو ئه‌وانه‌ش ته‌نها به‌شێكن له ئه‌بستاركتیزمی زیهنیه‌تی مرۆڤ، مه‌به‌ستم ئه‌وه‌یه بڵێم ئێمه‌ی مرۆڤ هه‌میشه له بێهوده‌یدا مێژوو دروست ده‌كه‌ین، ده‌مانه‌وێت خۆمان ببین به كردار، بۆیه په‌نا ده‌به‌ینه‌وه به‌ر ثه‌و فاكتانه‌ی كه ئێستامان بۆ بسه‌لمێنێت.. ئێستامان نیشان بدات، من پێم وایه مرۆڤ به‌دوا یادوه‌ریه‌كانی خۆیدا سه‌رگه‌ردان نییه ، به‌ڵكو مرۆڤ سه‌رگه‌ردانی ئه‌وه‌یه كه نازانێت ئێستای چییه .. خۆ ثه‌گه‌ر مۆڕاڵیترین بۆچونیش له‌سه‌ر مێژوو بڕوا پێبكه‌ین ئه‌وه له‌وه زیاتر نییه كه پێی وایه شه‌ڕی چینه جیاوازه كۆمه‌ڵایه‌تیه‌كانه بۆ به‌ده‌ستهێنانی شكۆمه‌ندی له به‌رامبه‌ر یه‌كتریدا.\nخراپترین جۆری مێژژوو ئه‌وه‌یه كه هه‌میشه دوباره ببێته‌وه، بۆ ؟ چونكه ئه‌و جۆره ده‌رهاویشته‌ی خه‌له‌له فیكری و ئه‌قلیه‌كانه، ئه‌مه قسه‌ی من نییه به‌ڵكو (جۆرج لۆكاش ) وا پێناسه‌ی كردووه؛ ئه‌و جۆره له مێژژو  هه‌میشه گیرۆده‌ی جوڵه‌یه‌كی له ده‌ست ده‌رچووی ده‌ره‌وه‌ی كاریگه‌ری ئه‌قڵه كه ناتوانێت له ناو بازنه‌ی خانه جێگیرو به سیسته‌مكراوه‌كانی زیهندا پێناسه‌و شێوه‌یه‌ك به خۆی بدات؛ ئه‌گه‌ر بمانه‌وێت باشتر له‌و شیكردنه‌وه‌یه تێبگه‌ین پێویستمان به‌وه‌یه پزیشكێك بهێنین و باس و ئه‌نالیزه له‌سه‌ر خانه شێرپه‌نجه‌یه‌كانی له‌شی مرۆڤ بكات؛ تاكو له ڕێیه‌وه بزانین خانه شێرپه‌نجه‌یه‌كان كاتێك له ژێر كاریگه‌ری ئه‌نزیمه‌یی ده‌رده‌چن چی رۆڵێك ده‌گێڕن له ناو جه‌سته‌ی كه‌سێكی بارگاوی به‌و ئافاته.\nهه‌ر له زاده‌ی ئه‌و ڕوئیایه‌وه پێویسته به‌ر له‌وه‌ی بگه‌رێینه‌وه بۆ ڕه‌گه سۆسیۆلۆژیه‌كانی كۆمه‌ڵگای كوردی به واتا مێژوویه‌كه‌ی پێویسته بگه‌ڕێینه‌وه بۆ پێكهاته‌ی جه‌سته‌یی(anatomic)ی سیاسی مێژژووی بزوتنه‌وه‌ی كوردایه‌تی و ڕه‌هه‌ندو ئیدۆلۆژیا نه‌خۆش و تكشكاوه‌كه‌ی؛ ئه‌وسا به باشترین شێوه ئه‌و جه‌سته و ئه‌قڵه هه‌لا هه‌لایه ده‌بینی كه به درێژایی سه‌دان ساڵ وێرانترین و بێ ئیراده‌ترین بونه‌وه‌ری كۆمه‌ڵایه‌تی به‌رهه‌م ده‌هێنێت به سیاسی و ڕۆشنبیرو تاجیر و سه‌ركرده و جه‌نگاوه‌رته‌وه.\nئێمه ده‌بێ ئێستا باش ئه‌وه درك بكه‌ین كه هه‌ڵخه‌ڵه‌تاوترین كۆمه‌ڵگای ناو ئه‌و تێزه‌ین كه پێی ده‌ڵێن مێژوو..\nPrevious گه‌مه قورسه‌كه نزیك بۆته‌وه …..4 … سه‌ردار جاف\nNext هەرێم لەتەنگەژی دابەش کارێکان‌دا لە غیابی حەولێک بۆ رێکخستن و یەکگرتنەوەدا … شاهۆ حوسینی\nکەی ..؟ … فەتاح حەسەن\nچاوە ڕەشەکانت … نووسینی: جیهان بن ڕابحی. .. وەرگێرانی: ئاری بابان\nده چــــــــــــــامـــه … عه‌دنان موحسن …. و: موكه‌ڕه‌م ڕه‌شید تاڵه‌بانی\nJan 6, 2019\tClosed


پەکەکە پارتی تۆمەتبار دەکات: هەموو زانیارییەکان دەڵێن دەستی لە هێرشەکانی سیدەکاندا هەیە\n2020.08.26 - 11:39\nدوران کاڵکان، ئەندامی کۆمیتەی بەڕێوبەریی پەکەکە دەڵێت، هەموو زانیارییەکان ئاماژەیە بەوەی پارتی دیموکراتی کوردستان دەستی لە هێرشەکەی سیدەکاندا هەیە کە تێیدا دوو ئەفسەری پلە باڵای عێراق و فەرماندەیەکی پەکەکەى تێدا کوژرا و دەڵێت، هیوادارم دەستی پارتی لەپشت ئەو هێرشەدا نەبێت.\nدوران کاڵکان لە میدیاکانی پەکەکەى تووە، "هەموو زنیارییەکان ئەمە نیشان دەدەن، دەستپێک کاتێک پارتی لەگەڵ ئەو فەرماندانە بووە شتێک ڕووینەداوە، بەڵام دوای ئەوەی لەوێ دەچن هێرشەکە ئەنجامدەدرێت، دۆخەکە پێویستیی بە ڕوونکردنەوە هەیە."\nئاماژەى بەوەشکردووە، "دەوترێت سوپای تورک دێتە سیدەکان، باشە سوپای تورک چون دێتە سیدەکان؟ تا پارتی ڕێگەی پێنەدات، چۆن دەتوانێت بێتە سیدەکان، ئیمکانی نییە شتی وا ڕووبدات، ئەو ئەنجامانەی دەرکەوتوون پیشانی دەدات کە پێشمەرگە نە لەپاڵ گەریلا، بەڵکو لەگەڵ سوپای تورک وەستاوە، واتە لەگەڵ سوپای داگیرکەرە."\nئاماژەى بەوەشکردووە کە "هێرشەکانی ئەمڕۆی فاشیزمی ئاکەپە-مەهەپە، دژی ڕۆژئاوا و باشوری کوردستانە، کەس پشتیوانییان ناکات، کێ بەناوی کوردایەتی پشتیوانییان بکات خیانەتکارە، لە تورکیاش کێ پشتیوانی ئەو فاشیستە قڕکەرانە بکات، دوژمنی کوردە، پارتی ئێستا پەیوەندییەکانی لەگەڵ ئەو دەسەڵاتە فاشیستە بەهێزکردووە و پشتیوانیی دەکات کە عەفرین، سەرێکانی و هەفتانینی داگیرکردووە، هاوڵاتیی مەدەنی باشور دەکاتە ئامانج، گوندەکان چوڵدەکات و ژنراڵەکانی عێراق دەکاتە ئامانج، ئەو دەسەڵاتەی وەک هاوپەیمان هەڵبژاردووە."\nئێران هەڵوێستى خۆى لەبارەى هێرشەکانى تورکیا بۆ سەر پەکەکە ڕاگەیاند\n2020.09.07 - 18:00\nتۆمەتبارى سەرەكى كوشتنى ڕەفيق حەريرى کێیە و لەکوێیە؟\n2020.08.18 - 20:34


حه‌فتيا بهێت رێكه‌فتن د ناڤبه‌را هه‌رێم و به‌غدا دا دێ هێته ئيمزا كرن | Evro News\nسه‌ره‌كى Facebook حه‌فتيا بهێت رێكه‌فتن د ناڤبه‌را هه‌رێم و به‌غدا دا دێ هێته ئيمزا...\nحه‌فتيا بهێت رێكه‌فتن د ناڤبه‌را هه‌رێم و به‌غدا دا دێ هێته ئيمزا كرن\nبڕيارده‌رێ لژنا دارايى ل جڤاتا نوونه‌رێن عيراقێ راگه‌هاند كو ئه‌و رێكه‌فتنا ناڤبه‌را هه‌ولێر و به‌غدا هاتيه كرن، رێكه‌فتنه‌كا مه‌بده‌ئى يه، به‌لێ رۆژا ئێكشه‌مبى يا داهاتى رێكه‌فتن دێ هێته ئيمزا كرن و پاشان ژى ره‌شنڤيسێ بوودجا 2020ێ دێ بۆ جڤاتا نوونه‌ران هێته ره‌وانه‌كرن.\nد. ئه‌حمه‌د سه‌فار، بڕيارده‌رێ لژنا دارايى ل جڤاتا نوونه‌رێن عيراقێ راگه‌هاند كو حوكمه‌تا هه‌رێما كوردستانێ ژ ده‌ستپێكا سالا داهاتى دێ رۆژانه 250 هزار به‌رميلێن په‌ترۆلێ د رێيا كۆمپانيا سۆمۆ را ره‌وانه كه‌ت، د به‌رامبه‌ر دا به‌غدا دێ بوودجێ هه‌رێما كوردستانێ ب ته‌مامى هنێريت، ديسا قه‌رێن ده‌رڤه، خه‌رجيێن حاكمى و مووچێ پێشمه‌رگه‌ى ژى دێ هنێريت.\nل دووڤ گۆتنێن بڕيارده‌رێ لژنا دارايى ل جڤاتا نوونه‌رێن عيراقێ ژ ئه‌گه‌رێ وێ چه‌ندێ كو سه‌رۆك وه‌زيرێن عيراقێ چو فراكسيۆن ل جڤاتا نوونه‌رێن عيراقێ نينن، ره‌نگه په‌سه‌ندكرن يا ب زه‌حمه‌ت بيت، ژ به‌ر هندێ پێدڤيه هه‌رێما كوردستانێ شانده‌كى بۆ دانوستاندنێ ل گه‌ل لايه‌نان پێك بينيت.\nرۆژا دوشه‌مبى شاندێ هه‌رێما كوردستانێ سه‌ره‌دانا به‌غدا كربوو و ل گه‌ل لژنا دارايى و ئابوورى ل جڤاتا وه‌زيرێن عيراقێ كۆمبوو و پاشان ژى كۆمبوون ل گه‌ل وه‌زيرێ په‌ترۆلا عيراقێ كر و د داخۆيانيه‌كا رۆژنامه‌ڤانى دا راگه‌هاند كو رێكه‌فتنا ده‌ستپێكى د ناڤبه‌را هه‌ولێر و به‌غدا دا ل سه‌ر پرسا په‌ترۆلێ و بنه‌جهكرنا پشكا هه‌رێما كوردستانێ ژ بوودجه‌ى و ئاماده‌كرنا پرۆژێ قانوونا بوودجێ بۆ 2020ێ هاته ئه‌نجام دان.


جولیسا ڤیلانوڤا - ویکیپیدیا، ئینسایکڵۆپیدیای ئازاد\nنووسینگەی پزیشکی دادە لە ھۆندووراس.\nجولیسا ڤیلانوڤا لەدایکبووی ١٢ی ئایاری ١٩٧٢، بەڕێوبەری نووسینگەی پزیشکی دادە لە ھۆندووراس.\nجۆلیسا لەدایکبووی ١٩٧٢ لە ھۆندووراس، لە بەشی پزیشکی خوێندوویەتی دوای ئەوەی باوکی دیت بەنەخۆشی دەردەکۆپان دەیناڵاند، لەئێستادا ناوبراو شارەزایە لەبەشی پزیشکی پاتۆلۆجی. ناوبراو ئەو بەشەی ھەڵبژارد دوای ئەوەی زانیبووی لەوڵاتەکەی کەسی شارەزا لەبواری پزیشکی داد کەمە. لە ساڵی ٢٠١٥، گۆڤارێکی زانستی لەسەر پزیشکی دادی بڵاوکردەوە.\nجولیسا کاری کردووە لەسەر پاراستنی ژنان و منداڵان لە تاوان و تووندووتیژییەکانی ھۆندووراس. بەکارکردن لەگەڵ ئیسپانیا، ڤیلانوڤا پڕۆگرامێکی داڕشت بەناوی دی ئێن ئەی پڕۆکیدز. لەڕێگای کارکردنی لە نووسینگەی پزیشکی دادی وڵاتەکەی ئەوا مەشقی بە پزیشکەکان دەداتەوە تاکوو مۆڵەتی پزیشکی داد وەربگرن. ڤیلانونڤا لەگەڵ حکوومەتی ئەمریکا کاری کردووە، بۆ ناسینەوەی دی ئێن ئەی کۆچبەرەکان.\nپڕۆژەی پڕۆگرامێکی داتابەیزی ناساند بۆ ھەڵگرتنی زانیاری لەسەر ئەو مردووانەی لە توێکاری مردووخانەکانی نەخۆشخانەن، ھەروەھا تۆمارێکی نەتەوەیی داھێنا کە کەیی کووشتنە چارەسەنەکراوەکان پشانبدات لە ھەموو وڵات. ھەروەھا ڕێکارێکی داھێنا کە یارمەتی قوربانییان دەستدرێژی سێکسی دەدات کە شایەتی خۆیان بدەن بۆ دادگا بەبێ ئاشکراکردنی ناسنامەی خۆیان.\nلە ساڵی ٢٠١٨، لەلایەن حکوومەتی ئەمریکاوە، خەڵاتی ئازایەتی ژنانی نێودەوڵەتی پێدرا بەدەستی مێلانیا ترامپ.\n^ ""No me imaginé ni soñé ser la directora de Medicina Forense"". Diario La Prensa (بە ئیسپانی). Retrieved 2018-03-24.\n^ noticias.universia.hn. "Se lanza la primera Revista Científica Forense en Honduras". Noticias Universia Honduras (بە ئیسپانی). Archived from the original on ٢ی تەممووزی ٢٠١٨. Retrieved 2018-03-24. Check date values in: |ڕێکەوتی ئەرشیڤ= (help) ٢ی تەممووزی ٢٠١٨ لە وەیبەک مەشین، ئەرشیڤ کراوە.\n^ "Villanueva, la forense hondureña contra la impunidad y el olvido". El Diario de Caracas (بە ئیسپانی). Archived from the original on ٢٥ی ئازاری ٢٠١٨. Retrieved 2018-03-24. More than one of |archiveurl= and |archive-url= specified (help); More than one of |archivedate= and |archive-date= specified (help); More than one of |deadurl= and |dead-url= specified (help); Check date values in: |archive-date= (help) ٢٥ی ئازاری ٢٠١٨ لە وەیبەک مەشین، ئەرشیڤ کراوە.\n^ "Médicos de Patología Forense fortalecen capacidades en la Escena del Crimen | Dirección General Medicina Forense Honduras". www.mp.hn (بە ئیسپانی). Archived from the original on ٢٥ی ئازاری ٢٠١٨. Retrieved 2018-03-24. Check date values in: |archive-date= (help) ٢٥ی ئازاری ٢٠١٨ لە وەیبەک مەشین، ئەرشیڤ کراوە.\n^ "Meet the 2018 Worldwide #WomenofCourage - Social Lay". Social Lay. 2018-03-21. Archived from the original on ٢٥ی ئازاری ٢٠١٨. Retrieved 2018-03-24. More than one of |archiveurl= and |archive-url= specified (help); More than one of |archivedate= and |archive-date= specified (help); More than one of |deadurl= and |dead-url= specified (help); Check date values in: |archive-date= (help) ٢٥ی ئازاری ٢٠١٨ لە وەیبەک مەشین، ئەرشیڤ کراوە.\n^ "Directora forense advierte sobre nuevo sistema informático y estadístico". Diario La Tribuna Honduras (بە ئیسپانی). 2017-01-04. Retrieved 2018-03-24.\n^ Klein, Betsy. "Melania Trump honors International Women of Courage at State Dept". CNN. Retrieved 2018-03-24.\nوەرگیراو لە «https://ckb.wikipedia.org/w/index.php?title=جولیسا_ڤیلانوڤا&oldid=876263»\nئەم پەڕەیە دواجار لە ١٩:٣٠ی ٢٥ی کانوونی یەکەمی ٢٠٢١ نوێ کراوەتەوە.


لە راگەیەندراوێکدا، وه‌زاره‌تی شاره‌وانی و گه‌شت و گوزاری هه‌رێمی کوردستان، ئاماژەی بۆ كێشەی سەرەكیی گەڕەكی هەشتی حەسارۆك لە شاری هەولێر و نەبوونی خزمەتگوزاری کردووە و، رایگەیاندووە؛ حكوومەت دەتوانێت پڕۆژەی خزمەتگوزاریی وەك دروستكردنی شەقام و ئاوەڕۆ و كارەبا بگەیەنێت، بەڵام كێشەكە پەیوەندیی بە نەبوونی پڕۆژەی ئاوەوه هه‌یه لەو سنوورە و، لە رێگەی پڕۆژەی ئیفرازی چوارەوە ئەو كێشەیە چارەسەر دەکرێت.\nلەبارەی کێشەی خزمەتگوزاری لە گەڕەکی ٨ حەسارۆک، ساسان عەونی، وەزیری شارەوانی و گەشتوگوزار، روونیکردۆتەوە؛ كەرتی هەشتی حەسارۆك، گرفتە سەرەكییەكەی نەبوونی خزمەتگوزاری نییە و حكوومەتی هەرێمی كوردستانیش دەتوانێت چەندین خزمەتگوزاریی وەك دروستكردنی شەقام و ئاوەڕۆ و كارەبای بۆ دابین بكات، یان لە رێگەی وەبەرهێنانەوە دەكرێت ئەم بابەتە جێبەجێ بكرێت.\nوەزیری شارەوانی، ئاماژەیشی بۆ هۆکاری سەرەکیی کەمیی ئاو لەو گەڕەکانە کردووە و دەڵێت: "گرفتی سەرەكی لە كەرتی هەشتی حەسارۆك نەبوونی پڕۆژەی ئاوە بۆ ئەو سنوورە، لەبەر ئەوەی كەرتی هەشتی حەسارۆك لەگەڵ كەرتی هەولێری نوێ، ناوچەیەكی بەرزترە و سلۆپی ئاوی ژێر زەوی تێیدا نزمە، ئەو كەرتەش زۆر فراوانە و 16 هەزار پارچەی زەویی نیشتەجێی هەیە. بۆیە، شاره‌وانی ناتوانێت ئەو ژمارە زۆرەی بیر لێ بدات، چونكە ئێستا لە هەولێر 1100 بیری هەیە، بێجگە لەو بیرانەی بۆ زەوییە كشتوكاڵییەكان لێدراون، یەكێك لە پلانەكانی حكوومەت دەستگرتنە بە ئاوی ژێرزه‌وییه‌وه و سوودوەرگرتنی زیاترە لە ئاوی سەر زەوی".\nساسان عەونی، وەزیری شارەوانی و گەشتوگوزار، جەختیش دەكاتەوە لەسەر ئەوەی حكوومەت پلانی هەیە پڕۆژەی ئاوی ئیفرازی چوار دەستپێبكات و، ئەم پڕۆژەیەش تایبەت دەبێت بە چارەسەكردنی كێشەی ئاو لەو سنوورە، كە كەرتی هەشتی حەسارۆك و هەولێری نوێش دەگرێتەوە و تا ماوەیەكی درێژمەودا گرفتی كەمیی ئاو لە هەولێر چارەسەر دەكات. بۆیە، لەگەڵ دەستپێكردنی ئەم پڕۆژەیە، وێڕای ئەوەی خزمەتگوزارییەكانی دیكەی وەك شەقام و دروستكردنی ئاوەڕۆیان بۆ جێبەجێ دەكرێت، ئەوسا لەلایەن شارەوانییەكانەوە مۆڵەتیان پێ دەدەرێت بۆ ئەوەی خانوو لە سەر زەوییەكانیان دروستبكەن.\nلەبارەی کاتی جێبەجێكردنی پڕۆژەی ئیفرازی چوار، وەزیری شارەوانی و گەشتوگوزار، رایگەیاند: "بۆ ئەم پڕۆژەیە كۆنتراكت كراوە و هەندێك گرفت ماوە بۆ ئەوەی دەست بە جێبەجێكردنی بكرێت، بەڵام، سەرۆكایەتیی حكوومەت هاتوونەتە ناو پرسەكە و هەوڵیان خستۆتەگەڕ بۆ ئەوەی ئەو گرفتانە چارەسەر بكەن".


کوردیپێدیا - 1807\n📊 بابەت 216,220 | وێنە 51,235 | پەڕتووک PDF 9,736 | فایلی پەیوەندیدار 28,811 | 📼 ڤیدیۆ 133 | 🗄 سەرچاوەکان 10,579 |\n📅 1807 | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- کۆچی دوایی هۆزانەوان مەلا عەبدوڵڵا بێتوشی.\n 📕 پەڕتووک | 🏳 کوردیی ناوەڕاست | عه‌لادین سوجادی - مێژووی ئه‌ده‌بی کوردی - مێژوو, ئه‌ده‌ب, زانیاری - ئێڕاق - 1952. لاپەڕە: 539


کوشنێکی نوێی نیسان لەرووداوی ھاتوچۆ دەتپارێزێت | gerran.online\nکوشنێکی نوێی نیسان لەرووداوی ھاتوچۆ دەتپارێزێت\nرادارێکی نوێی سوپای ئەمریکا لەدوکەڵیشدا دەبینێت\nبەیه‌ك ھەفتە کێش دابەزێنە\nکۆمپانیای نیسان بۆ پیشەسازی ئۆتۆمبیل داھێنانی نمونەیەکی سەرەتایی جۆرە کوشنێکی ئاشکراکردوە کەھەستەوەری ئارەقە کردنەوەی تێدایە بەجۆرێک ھاوکاری دەکات لەرێگری لەرووداوەکانی سەر رێگا گشتیەکان کەھۆشدارییان پێ دەدات لەبارەی ووشک بونەوەی لەشولاریانەوە.\nچۆن ئه‌مه سه‌لماوه؟\nئەو شۆفێرانەی رێژەیەکی کەمی ئاو دەخۆنەوە زیاتر رووبەرووی ھەڵەی گەورە دەبنەوە لەسەر رێگاکان ھاوشێوەی ئەو ھەڵانەی لەکاتی مەینۆشیدا دەیکەن ، ئەمەش دەرەنجامی توێژینەوەیەکی زانکۆی لۆفبرا و پەیمانگەی ئەوروپیە بۆ ووشکبونەوەی لەش.\nلەگەڵ ئەوەشدا ووشکبونەوە و ئاو کەم خواردنەوە توشی نیشانەکانی ووشکھەڵاتن و ماندوێتی و سەرگێژخواردن و سەرئێشە و ووشکبونی ناو دەم دەکات.\nکوشنەکەی نیسان لەمادەی Soak دروستکراوە کەرەنگی دەگۆڕێ کاتێ ئارەقەکە دەچێتە سەری و رەنگی شین بۆ زەرد دەبێت.\nبۆ بینیبی چۆنیه‌تی كاركردنی ده‌توانن كرته لێره بكه‌ن تا ڤیدیۆ فێركارییه‌كه‌ی ببینن.


چوونە ژێرپرسیاری ئێران سەبارەت بە مافی منداڵان لە لایەن نەتەوە یەکگرتووەکانەوە\n١٦ ژولیە ٢٠١٩ - ٢٥ پوشپەڕ ١٣٩٨ - ١٩:٣٩ تاران\n١٣٩٤/١٠/٢٣ - ١٣-٠١-٢٠١٦ - ١٨:٢٥ تاران ٦١٠ قه‌باره‌ی فۆنت:\nئاژانسی کوردپا: بۆ یەکەمجار پرسی مافی خوێندن بە زمانی دایکی (کوردی) لە لایەن کومیتەی مافی منداڵان لە ڕێکخراوی نەتەوە یەکگرتووەکان کەوتە بەرباس.\nبەپێی هەواڵی گەیشتوو بە ئاژانسی هەواڵدەریی کوردپا، ئاکامی ڕاپۆرتی کۆنڤانسیۆنی مافی منداڵان لە حکوومەتی ئیسلامیی ئێراندا، لە لایەن ٢١ ڕێکخراوی ناحکوومیی داکۆکیکار لە مافی منداڵان، بە تایبەتی کۆمەڵەی مافی مرۆڤی کوردستان _ ژێنێڤ، بە بەشداریی "تەیموور ئەلیاسی" نوێنەری ئەو ناوەندە کوردستانییە لە ڕێکخراوی نەتەوە یەکگرتووەکان، کەوتە بەر باس و لێکۆڵینەوە.\nمژاری فێرکردن بە زمانی دایکی و مەترسییەکانی مین بۆ منداڵان، لە حەفتا و یەکەمین کۆبوونەوەی کومیتەی مافی منداڵان، بۆ منداڵانی کورد لە دەستووری کاری ئەو کومیتەیەدا خرایە بەرباس و لێکۆڵینەوەی لێ کرا.\nئەو ڕاپۆرتە نێردراوە باس لەوە دەکات کە خاتوو وێنتێر، وتەبێژی کومیتەی مافی منداڵان، لە کۆبوونەوەی ڕۆژی دووشەممەی ڕابردوودا، ڕووی لە هەیئەتی حکوومەتی ئێرانی کرد و ڕایگەیاندکە؛ ڕاهێنان بە زمانی دایکی بۆ منداڵانی گرووپە ئیتنیکیەکان لە ئێران، چ خەسارەتێک بە زمانی فارسی دەگەیەنێ؟.\nبەرپرسی هەیئەتی ئێرانیی ئامادە بوو لە ڕێکخراوی نەتەوە یەکگرتووەکان، سەبارەت بە پێشنیاری کۆمەڵەی مافی مرۆڤی کوردستان، لە وەڵامدا ڕاگەیاند؛ بەتەنیا زمانی فارسی، فەرمی و میللیە و لە هەوڵی ئەوەداین زمانە ناوچەیی و قەومییەکان لە قوتابخانە و خوێندنگاکان بگوترێنەوە.\nنێڵسۆن، یەکێکی دیکە لە ئەندامانی کومیتەی مافی منداڵانی ڕێکخراوی نەتەوە یەکگرتووەکان، پرسیارێکی سەبارەت بە مەترسیدار بوونی مین، وەکوو هۆکارێک کە گیانی منداڵان لە مەترسی دەخات، ئاراستەی هەیئەتی نوێنەری حکوومەتی ئیسلامیی ئێران کرد.\nتەیموور ئەلیاسی، چالاکی مافی مرۆڤ و یەکێک لە بەشداربووان لە دانیشتنی ڕۆژی ٢١ و ٢٢ی سەرماوەز، بە ئاژانسی کوردپای ڕاگەیاند؛ "وێڕای ئاماژە کردن بەو پرسانە، ناچار کردنی کچەکان بۆ پاراستنی حیجاب لە قوتابخانە، ئیعدامی منداڵانی ژێر هەژدە ساڵ، بارودۆخی منداڵانی سەرشەقام، ئازاری جینسی و توندوتیژی دژی منداڵان و...هتد، لە حەفتا و یەکەمین کۆبوونەوەی کومیتەی مافی منداڵ لە ڕێکخراوی نەتەوە یەکگرتووەکان تاوتوێ کران.\nبەرپرسی هەیئەتی ئێرانیی داکۆکی لە بەرنامەکانی دەوڵەت، ڕایگەیاند؛ "ئێمە لە هەوڵی ئەوەداین هەتاکوو ساڵی ٢٠٣٠ هەڵاواردن دژی منداڵان لە ئێران نەهێڵین، ئەم وتانە مەحموود عەباسیی لەگەڵ دژکردەوەی بەرپرسی کومیتەی مافی منداڵان بەرەوڕوو کردەوە، کە ڕووی لە هەیئەتی ئێرانی کرد و گوتی: "ئێوە ١٠ ساڵی ڕابردووش هەر ئەو بەڵێنەتان دابوو".\nعەباسی، بەرپرسی هەیئەتی ئێرانی لە وەڵامی پرسیارەکاندا سەبارەت بە ئیعدامی منداڵان لە ئێران دەڵێت؛ "ئێمە بە پشتبەستن بە تەمەنی یاسایی ١٥ساڵ و بەپێی یاسایەک کە سێ ساڵ پێش پەسەند کراوە، ئەو کەسانەی کە تەمەنیان لە ژێر ١٨ساڵدایە، لە دادگایەکی تایبەتدا، دادگایی دەکرێن و ئەویش لەکاتێکدا سزا دەدرێن کە، ئاستی تێگەیشتووییان بە نیسبەت ئەنجامدانی ئەو کارەیان هەبێت.\nلێدوانەکانی هەیئەتی ئێرانی لە کاتێکدایە کە، بەپێی ڕاپۆرتی کومیتەی مافی منداڵانی ڕێکخراوی نەتەوە یەکگرتووەکان، ١٦٠منداڵی تاوانکاری مەحکووم بە ئیعدام لە ئێراندا بوونیان هەیە.\nسەبارەت بە خەتەنەکردنی کچان لە کوردستان، نوێنەری جێگری سەرکۆمار بۆ کاروباری ژنان و بنەماڵە لە ئێران، وێڕای پشتڕاست کردنەوەی ئەو کێشەیە، وەکوو پاساو هێنانەوەیەک، باسی لە "ئازادیی سونییەکان بە تایبەت پەیڕەوانی مەزهەبی شافێعی" کرد لەو پەیوەندییەدا.\nڕاپۆرتی مافی منداڵانی ئێران لە ساڵی٢٠١٦دا، بە توندی لە لایەن داکۆکیکارانی مافی مرۆڤەوە ڕەخنەی لێ گیرا و ڕاپۆرتەکەیان بەدوور لە ڕاستییەکانی ئێران و کوردستان زانی.


ئەمریكا فڕۆكەخانەیەكی سەربازی لە حەسەكە دروستدەكات – تۆڕی میدیایی خەڵک\n2020/07/02 - 8:00 PM\nشارى حەسەكەی كوردستانی ڕۆژئاوا\nویلایەتە یەكگرتووەكانی ئەمەریكا بەنیازە فڕۆكەخانەیەكی سەربازی لە ڕۆژئاواى كوردستان دروست بكات.\nبەپێی هەواڵێكی ئاژانسی فەرمی سوریا (سانا)،”ئەمەریكا بەنیازە فڕۆكەخانەیەكی سەربازی لە دەوروبەری پارێزگەی حەسەكەی ڕۆژئاواى كوردستان دروست بكات”.\nئاژانسەكە ئاماژەی بە دامەزراندنی بنكەیەیەكی سەربازیش كردووە لەلایەن سوپای ئەمەریكاوە لە ناوچەی تل كۆچەر لە نزیك حەسەكە كە فڕۆكەخانەیەكی سەربازی لەخۆدەگرێت.\n(سانا) پێیوایە، “ئەمەریكا لەو ڕێگەیەوە دەیەوێت بوونی سەربازی خۆی لە سوریادا بەهێزتر بكات و ئەو ناوچانەی كێڵگە نەوتییەكانیانیان تێدایە زیاتر كۆنترۆڵ بكات”.


كه‌ژاڵ ئه‌حمه‌د: شاعیربون رێگەیەک نیە بە گوڵ نەخشابێت\n2020/10/29 621 جار بینراوە\nکەژاڵ ئەحمەد، لە ساڵی 1967 لە کەرکوک لە دایک بوه و لە شارى سلێمانی داده‌نیشێت و هه‌ر له سلێمانى خوێندنى ته‌واو كردوه. ئه‌و یه‌كێكه له روخساره دیاره‌كانى ژنان له بواری شیعر دا.\nله دیدارێكى (نه‌وژین) دا له‌باره‌ى ژن و شیعر چه‌ند بۆچونێك ده‌خاته‌ڕو.\n* دوای ماوەیەک دابڕان گەڕایتەوە بۆشیعر و چالاکی ئه‌ده‌بیی، چی گۆڕانکارییەک بە دیی دەکەیت؟\nدوای ئەو ماوەیەى کە گەڕاومەتەوە قۆناغی وێرانەییە، چونكه ئەو کۆمەڵگە مرۆڤایەتیانەی کە بە قۆناغی شەڕ و قەیرانی دارایی و کارەساتە سەردەمیەکان تێئەپەڕن کە ئەویش تەکنەلۆژیایە، ئەمە وێرانەیەکی ئەخلاقی و هونه‌ری و ئەدەبیه، لەو قەیرانەش ئێستا سەردەمی ریکلامە و مێژوی کەسەکان قیمەتێکی نەماوه، شاعیری راستەقینە نەماوە کە جاران ئەکادیمیانە کاریان دەکرد، بۆیە ئێمه لە ناو قەیرانێکی روناکبیریی داین کە ئەویش ئه‌وه‌یه خوێندنەوەى کتێب کەم بوەتەوە.\n* پێتوایە ھێشتا شیعر جێی گرنگییپێدان و برەو بێت بەتایبەت لای گەنجان؟\nبەڵێ هەتاوەکو ئێستا شیعر جێی بایەخە لە کوردستان به تایبه‌ت له ناو گه‌نجاندا، ئەوەش لە کۆڕەکان دا ده‌رده‌كه‌وێت به تایبه‌ت ئەوانەی خۆم سەلمێنەری ئەوەیە.\n* پێگەی ژنان بەتایبەتی لە شیعردا لە ئێستادا چۆن دەبینی؟ پێتوایە ھیچ بەرەوپێشەوەچونێک بەدیی ھاتوە لەو روەوە؟\nئه‌و ژنانه‌ى كه هه‌ن له ئێستادا هەر ژمارەن، گرنگ نیە لە هەمو بوارەکاندا ژمارەکان چه‌نن، ئه‌وه‌ش بە مانای بەهێزیی ناگەیەنن، زۆر جار کەمینەکان باشترن و بەهێزترن لە زۆرینە، بۆیە من ئەڵێم زۆر گرنگ نیە ژمارەکە چەنە کە ژنان بێنە پێش بۆ نوسین، ئەوە گرنگە چی دەنوسن و بۆچی دەنوسن، بۆ نمونه: (مەستورەى ئەردەڵانی) كه جێدەستی دیارە له ئەدەبیاتی کوردی لەو هەمو سەردەمانە، ئه‌و یەکەم مێژونوسی کورد بوە و یەکەم ژن بوە کە شیعری بۆ پیاو نوسیوە، ئه‌مه‌ش وایكرد پەیکەری لە سنە و سلێمانیش بۆ دروست بكرێت، ئێمە پێویستمان بە ژنی لەوشێوەیە هەیە. لەگەل ئەوەش بەشداری ژنان باشە لە روی ژمارەوە، بەڵام لە کوردستانی خۆمان گرنگى بە ژنان نادەن بەتایبەت لە روی شیعرەوە.\n* وەکو شاعیرێکی بە ئەزمون، ئەگەر بتەوێت رێنوێنی کچان بکەی بۆ شیعر نوسین، چیان پێ دەڵێی؟\nپێیان ده‌ڵێم ناتوانی بڵێی بڕیار ئەدەم ببم بە شاعیر، بەڵکو دەبێت ئەو بەهرە و توانایەت تیابێت و ئامادەیت تیابێت بۆ قوربانیدان و ماندوبون و خۆپەروەردەکردن. یه‌ك رێنمایی دۆستانە و پڕ لە خۆشەویستی كچان دەکەم بۆ ئەوانه‌ى کە دەیانەوێت ببن بە شاعیر، شاعیربون رێگەیەک نیە بە گوڵ نەخشابێت، به‌ڵكو رێگایەکە پڕە لە دڕک و خەنجەر و گولە و ئازار، دەڕۆیت و خوێنت لێدەچۆڕێت، لەگەڵ ئەوەش سەربەرزی و سەروەرییەکی گەورەشی تیایە، یان مەبن بە شاعیر یان کە بون ببن بە شاعیری راستەقینە و خۆتان بن و هەستی ژنانەتان هەبێت.\nژمارەی سەردان 521,413 ژمارەی میوان 23


ئایا دەمامک رێگری لە کۆرۆنا ئەکات؟\n14/4/2020 04:19 PM\nبەهۆی بڵاوبوونەوەی ڤایرۆسی کۆرۆنا بە سەرانسەری جیهاندا کۆمەڵێک کاڵای پزیشکی کە پێشتر زۆر بە کەمی بەکارمان ئەهێنا، ئێستا لە نانی شەو فەڕزترە بۆمان. یەک لەم کاڵایانە دەماکە. بەڵام توێژەران لەسەر ئەوەیکە ئایا دەمانک بەڕاستی رێگری لە تووشبوون و بڵاوکردنەوەی کۆرۆنا دەکات یان نا، یەکلانەبوونەتەوە.\nزانایانی پزیشکی هەر لە سەرەتاوە داوایان لە خەڵک کرد کە دەمامک بەکار مەهێنن، چونکە جگە لەوەی هیچ سوودێکی نییە، ئەو دەمامکانەی بەرهەمهاتوون تەنها بەشی کادری پزیشکی ناو نەخۆشخانەکان ئەکات و گوتیان دەمامک تەنها بۆ کەسانێکە کە تووشبوون و بۆ رێگری لە بڵابوونەوەی ئەبێ بەکاری بهێنن.\nخەڵک لە سەرەتاوە ئەم رێنماییەیان جێبەجێ کرد تا ئەوەیکە ناوەندی کۆنتڕۆڵ و پێشگیری لە نەخۆشییەکانی ئەمریکا رایگەیاند، دەمامکی پەڕۆ بەکاربهێنن. بەم حاڵەوە هێشتا پرسیارێکی گرنگ بێ وڵام ماوەتەوە: ئایا دەمامکی پەڕۆ یان دەمامکی پزیشکی هیچ رۆڵێکیان لە رێگریکردن لە کۆرۆنا هەیە؟\nلەم دواییانەدا دوو وتاری زانستی لە گۆڤارەکانی "Nature Medicine" و "َAnnals of Internet Medicine" بڵاوبوونەتەوە. وتاری یەکەم باس لەوە ئەکات کە دەمامک هیچ سوودێکی نییە و ئەم ڤایرۆسە تەنانەت بە دەمامکیشەوە ئەگوازرێتەوە. وتاری دووهەم کە بە بەشداری 400 کەس ئەنجام درا ئەوەمان پێ دەڵێ کە دەماک رێگری ئەکات لە بڵابوونەوەی ڤایرۆسەکان.\nئەگەرچی وتاری دووهەم هانمان ئەدات بۆ ئەوەی دەمامک بەکاربێنین، بەڵام هێشتاش باشترین رێگا بۆ دەربازبوون لەم نەخۆشییە بریتین لە: کەرەنتینە، پاراستنی مەودای کۆمەڵایەتی و پابەندبوون بە رێنماییەکان.


مه‌ڵبه‌ندی شاره‌زووری حزبی سۆسیالیست دیموكراتی كوردستان به‌بۆنه‌ی ساڵرۆژی راپه‌ڕینی قه‌زای شاره‌زووره‌وه ڕاگه‌یه‌نراوێكی بڵاوكرده‌وه له راگه‌یه‌نراوه‌كه‌دا هاتووه "له ڕۆژی 8ی ئازار ساڵی 1991 پێشمه‌رگه و ڕێكخستنه‌كانی حزبی سۆسیالیست هاوشان له‌گه‌ڵ هاوڵاتیان قه‌زای شاره‌زووریان له ڕژێمی به‌عس پاككرده‌وه و به یه‌كجاری كۆتاییان به ده‌سه‌ڵاتی ئه‌و ڕژێمه هێنا".\nده‌قی راگه‌یه‌نراوی مه‌لبه‌ندی شاره‌زووری حزبی سۆسیالیست:\nهاوڵاتیانی قه‌زای شاره‌زوور\nبه‌بۆنه‌ی ساڵڕۆژی ڕاپه‌ڕینی شاره‌زوور جوانترین پیرۆزبایی له دانیشتوانی قه‌زای شاره‌زوور ده‌كه‌ین كه هه‌میشه پێشه‌نگ بوون له ڕووبه‌ڕوبونه‌وه‌ی نه‌یارانی كوردستان.\nئه‌مرۆ 8ی ئازار ساڵڕۆژی ئازادكردنی قه‌زای شاره‌زوره له ده‌ستی ڕژێمی به‌عسی له ناوچوو، ئێمه له حزبی سۆسیالیست دیموكراتی كوردستان پارێزه‌ری ده‌سكه‌وته‌كانی ڕاپه‌ڕین ده‌بین و درێژه‌پێده‌ری ڕێبازی شه‌هیدانین.\nله ڕۆژی 8ی ئازار ساڵی 1991 پێشمه‌رگه و ڕێكخستنه‌كانی حزبی سۆسیالیست هاوشان له‌گه‌ڵ هاوڵاتیان قه‌زای شاره‌زووریان له ڕژێمی به‌عس پاككرده‌وه و به یه‌كجاری كۆتاییان به ده‌سه‌ڵاتی ئه‌و ڕژێمه هێنا.\nحزبی سۆسیالیست دیموكراتی كوردستان له پێناو هێنانه دی خواسته‌كانی جه‌ماووه‌ری كوردستان هاتۆته مه‌یدانی تێكۆشان له‌به‌رامبه‌ر نه‌یارانی كوردستان و هه‌میشه خۆمان به داكۆكیكاری مافه ڕه‌واكانی جه‌ماوه‌ری كوردستان ده‌زانین و له‌و پێناوه‌شدا قوربانی گه‌وره‌مان داوه، له هه‌موو قۆناغه‌كانی شۆڕشی نوێی كه به‌ڕێز محه‌مه‌د حاجی مه‌حمود هه‌ڵگرسێنه‌ری ئه‌و شۆڕشه‌یه ڕووبه‌روی داگیركه‌رانی كوردستان بوینه‌ته‌وه و به ئه‌ركی له پێشینه‌ی خۆمان زانیوه كوردستان له ده‌ستی داگیركه‌ران رزگار بكه‌ین .\nئه‌و ده‌سكه‌وتانه‌ی كه له ڕاپه‌ڕیندا وه‌ده‌ستهاتووه به‌رهه‌می خوێنی شه‌هیدان و فرمێسك و ئاره‌قی خانه‌واده‌ی شه‌هیدان و پێشمه‌رگه قاره‌مانه‌كانه، حزبی سۆسیالیست هه‌وڵه‌كانی به‌رده‌وام ده‌بێت بۆ هێنانه‌دی ئامانجه وه‌دنه‌هاتووه‌كانی گه‌له‌كه‌مان.\nبه ده‌ستهێنانی خواسته ره‌واكانی گه‌له‌كه‌مان پێویستی به‌یه‌كگرتوو و یه‌كهه‌ڵوێستی لایه‌نه سیاسییه‌كانی كوردستانه هه‌روه‌ك چۆن لایه‌نه سیاسیه‌كان له چوارچێوه‌ی به‌ره‌ی كوردستان خۆیان یه‌كخست و له‌ئه‌نجامدا ڕاپه‌ڕینی لێكه‌وته‌وه دژ به داگیركه‌ران، ئه‌م قۆناغه‌ی ئێستای میلله‌ته‌كه‌مان پێویستی به‌یه‌كحستنی تواناكانه بۆ به‌دیهێنانی خواسته‌كانی جه‌ماوه‌ری كوردستان.\nنه‌مری و سه‌ربه‌رزی بۆ شه‌هیدان\nجارێكی تر پیرۆزبێت ساڵڕۆژی ڕاپه‌ڕین\nمحه‌مه‌د حاجی مه‌حمود: ده‌ستكاریكردنی ده‌ستوور له زیانی كوردده\nمحه‌مه‌د حاجی مه‌حمود: داهاتی هه‌رێم ڕێكبخرێت به‌شی موچه و خزمه‌تگوزاری ده‌كات\nچین و توێژه جیا جیاكان سه‌ردانی محه‌مه‌د حاجی مه‌حمود ده‌كه‌ن\nمحه‌مه‌د حاجی مه‌حمود: هه‌ڵبژاردن له مانگی 10 ئه‌نجامنادرێت\nكۆنسوڵی گشتی چین په‌یامێكی پیرۆزبایی ئاراسته‌ی محه‌مه‌د حاجی مه‌حمود ده‌كات


ئۆفیسی سەرۆک وەزیری عێراق ڕایگەیاند لەسەر داوای حەیدەر عەبادی سەرۆک وەزیز دادگای فیدراڵی بڕیاری دا ئەو ڕیفراندۆمەی چاوەڕوان‌دەکرێت لە 25 ی ئەم مانگەدا لە هەرێمی کوردستان سازبکرێت کارەکانی ڕابگیرێن و ئەنجام نەدرێت.\nئۆفیسەکە لە فەیسبوکی فەرمی خۆی ئەمڕۆ دووشەممە دەقی داواکەی بەشی یاسایی ئۆفیسی عەبادی بڵاوکردووەتەوە و لەسەری نووسیوە دادگای فیدراڵی ڕەزامەندی لەسەر دەربڕیوە.\nلە داواکەدا سکاڵا لە دژی سەرۆکی هەرێمی کوردستان و سەرۆکی پەرلەمانی هەرێم تۆمارکراوە و تیایدا هاتووە ئەنجامدانی ڕیفراندۆم پـێشێلکردنی دەستوری عێراقە لە چەندان ماددەدا. هۆشداریش داوە لەوەی شیانی هەیە ئاکامی مەترسیداری لێبکەوێتەوە و ببێتە مایەی دابەشبوونی عێراق و دروستبوونی هەڕەشە بۆ سەر ئارامی خەڵکی لەم دۆخە ئاسایشی و ئابوریـیەی کە ئێستا وڵاتەکە پـیایدا تێپەڕدەبێت، وە لەگەڵ ئەوەشدا دەبێتە هەڕەشە بۆ سەر ئارامی ناوچەکە. بۆیە داوای ئەنجام نەدانی ڕیفراندۆمی جیابوونەوەی هەرێمی کوردستان لە عێراق دەکەن.\nلە لایەکی دیکە ئەیاس ئەلسامۆک بەڕێوەبەری ئۆفیسی ڕاگەیاندنی دادگای فیدراڵی بۆ ئاژانسی دەنگ‌وباسی فڕانس پـرێسی ڕاگەیاند حەیدر عەبادی و بە لایەنی کەم 8 پەرلەمانتار سکاڵایان لە دژی بڕیاری ڕیفراندۆمەکە تۆمارکردووە بەوەی نادەستوریـیە، دادگاش سکاڵاکەیان پەسەندکردووە و داوای ڕاگرتنی ڕیفراندۆمەکەی کردووە.


عێراق.. لەبۆردومانەكەی شەوی ڕابردوودا شەش كەس كوژراون\n16015 جار خوێندراوەتەوە\nسوپای عێراق ڕایگەیاند، لە هێرشەكەی شەوی رابردودا بۆ سەر بارەگاكانی حزبوڵا و فڕۆكەخانەكەی كەربەلا شەش كەس كوژراون و ١٢ى دیکەش برینداربوون.\nلەراگەیەندراوێکدا سەرکردایەتى ژورى ئۆپراسیۆنە هاوبەشەکانى سەر بە سوپاى عێراق رایگەیاند، لەبەرەبەیانی ئەمڕۆ هەینیدا، فڕۆكە جەنگییەكانی ئەمریكا چەند بنكەیەكی سەربازی لە فیرقەی ١٩ى مغاویری سەر بە سوپای عێراق و فەوجی سێی پۆلیسی بابل و بنكەی سەربازی ٤٦ى حەشدیان كردووەتە ئامانج، بەو هۆیەشەوە سێ سەربازی سوپای عێراق و دوو كارمەندی پۆلیسی بابل و كەسێكی مەدەنی كوژراون و نزیكەی ١٢ كەسیی دیكەش بریندار بوون.\nلە ڕاگەیەندراوەكەدا ئاماژە بەوەشكراوە، هەر بەهۆی هێرشەكانی ئەمریكاوە لە ناوچەكانی بابل و كەربەلا، تائیستا تەرمی ژمارەیەك لە كوژراوەكان لە ژێر داروپەردوی فرۆكەخانەكەی كەربەلادان و ڕەنگە ژمارەی كوژراوەكانیش لەداهاتوودا زیاد بكات.\nلەبارەی بریندارەكانیشەوە ئەوە خراوەتەڕوو، پێنج لە بریندارەكان سەر بە هێزەكانی حەشدی شەعبین و یەكێكیشیان كرێكارێكی فڕۆكەخانەكەی كەربەلایە، ئەوانی دیكەش لە ڕیزەكانی سوپای عێراقن.\nوتيشى، "ئەم هێرشانە لەدەرەوەى ئیرادە و دەسەڵاتى عێراق کراون و دەستدرێژییە بۆسەر سەروەرى خاکى عێراق و دوپاتیدەکەینەوە کە هیچ کەسێک و لایەنێک مافى ئەوەى نییە بەناوى عێراقەوە قسە بکات و لێدوان بدات و دەرئەنجام و مەترسى خراپى دەبێت".\nلەبارەی زەرەر و زیانە مادییەكانیشەوە راگەیەندراوەكەی سوپای عێراق ئاماژەی بەوەكردووە، جگە لەزیانێكی ماددی زۆر كە بەر فڕۆكەخانە نوییەکەى كەربەلا گەیشتووە، سەرجەم كۆگاو شوێنی چەك و تەقەمەنییەكانی سوپای عێراقیش لەو بنكانەی بۆردومان كراون تێكشكێنراوە و لەكاركەوتوون.\nئەوەش لەکاتێکدایە، شەوى رابردوو، وەزارەتی بەرگریی ئەمریکا رایگەیاند، بە فڕۆکەی جەنگی پێگەکانی حزبوڵای عێراقیان بۆردومانکردووە و لە هێرشەکانیشدا فڕۆکەی بێ فڕۆکەوان بەکارنەهاتووە.


https://1baiser.com منداڵه ونبووه‌كانى هه‌ڵه‌بجه دووباره ون ده‌بنه‌وه |\nHome ڕاپۆرت منداڵه ونبووه‌كانى هه‌ڵه‌بجه دووباره ون ده‌بنه‌وه\non: كانونی یه‌كه‌م 14, 2016 In: ڕاپۆرت, سەرەکیNo Comments\nكه‌سوكارى ونبووه‌كان ئاماده نین پشكنین ئه‌نجام بده‌ن\n״نازانم من كێم״ ناونیشانى ئه‌كاونتى فه‌یسبووكى ئه‌و كچه ونبووه‌ى هه‌ڵه‌بجه‌یه کە ساڵێك له‌مه‌وبه‌ر خۆشحاڵ بوو به‌وه‌ى گه‌ڕاوه‌ته‌وه ئامێزى خێزانه ڕاسته‌قینه‌كه‌ى، ئیتر ناوه فارسییه‌كه‌ى له مریه‌مه‌وه ده‌بێته‌وه به هاوناز، به‌ڵام ئه‌نجامى هه‌ڵه‌ى پشكنینه‌كان جارێكى تر ئه‌ویان بێ ناسنامه كرده‌وه، له‌گه‌ڵیشیدا كه‌سوكارى ونبووه‌كانى تری خسته گومان و دڵه‌ڕاوكێوه و ئاماده نین پشكنینیان بۆ ئه‌نجام بدرێته‌وه.\nزیاتر لە یه‌ك ساڵ به‌سه‌ر ئاشكراكردنى ئه‌نجامى پشكنینى DNA ـی مریه‌مدا تێده‌په‌رێت، له ئێستادا له‌و ماڵه نه‌ماوه کە به پێى ئه‌نجامى پشكنینه‌كه بوو به كچیان، ئه‌ندامانى ئه‌و خێزانه پێیان وتووە پشكنینه‌كان هه‌ڵه ده‌رچوون و ئه‌و كچیان نییه.\nله 18ـى ئابى ساڵى 2015دا ئه‌نجامى پشكنینى مریه‌م له هۆڵى مۆنۆمێنتى هه‌ڵه‌بجه ڕاگه‌یه‌ندرا و بووه كچى خێزانێك كه باوكى هه‌ر له كیمیابارانه‌كه‌دا شه‌هید بووبوو، برایه‌كیشى وه‌ك خۆى ون بووه و ته‌نها دایكى و برایه‌كى ماون، مریه‌م ئێستا به ته‌نیا له شارى هه‌ولێر ده‌ژى و چاوه‌ڕێى دووباره ئه‌نجامدانه‌وه‌ى پشكنینه‌كانه.\nعه‌یاد كاكه‌یی، پارێزه‌ری مریه‌م، به ״ئاژانس״ى ڕاگه‌یاند، كه‌یسی مریه‌م ماوه‌ته‌وه و چاوه‌ڕوانن كه‌سوكاری منداڵه ونبووه‌كان له دادگا سكاڵا تۆمار بكه‌ن کە دووباره خوێنیان لێ وه‌ربگیرێت بۆ ئه‌وه‌ی به‌راورد بكرێت له‌گه‌ڵ پشكنینه‌كه‌ی مریه‌م و ئه‌و پشكنینانه ببرێنه وڵاتی به‌ریتانیا یان سوید؛ له‌وێ یه‌كلایی بكرێنه‌وه بۆ ئه‌وه‌ی ڕاست و بێگومان بن.\nوتیشى: ״مریه‌میش و كه‌سوكاری منداڵه ونبووه‌كانیش هه‌موان له حاڵه‌تێكی ده‌روونیدان، نازانن جارێكی تر چۆن بڕوا به ئه‌نجامی پشكنینه‌كان بكه‌نه‌وه كه حه‌قی خۆشیانه، چونكه ئه‌وه‌ی به‌سه‌ر كه‌یسی مریه‌مدا هات زۆر كارێكی سه‌خت و ناخۆش بوو״.\nبه پێویستى زانى دادگا ئه‌و كه‌سانه ئاشكرا بكات كه پشكنینه‌كه‌ی مریه‌میان گۆڕى و به‌م شێوه‌یه ژیانیان تاڵ كرد.\nكچه هه‌ڵه‌بجه‌ییه‌كه له لایه‌ن ئه‌و خێزانه ئێرانییه‌ى به خێو كرابوو ناوى مریه‌مى لێ نرابوو، كه پشكنینى بۆ كرا، بوو به كچى خێزانێكى هه‌ڵه‌بجه‌یی، ناوى بوو به هاوناز، دواى ئه‌وه‌ى پێی وترا ئه‌نجامى پشكنینه‌كان هه‌ڵه‌یه ئێستا له چاوه‌ڕوانیدایه بۆ ئه‌وه‌ى بزانێـت ئه‌مجاره چ ناوێكى لێ ده‌نرێت. ئەو له تۆڕى كۆمه‌ڵایه‌یتى فەیسبووكدا ناوى خۆى ناوه ״نازانم من كێم״، كچه هه‌ڵه‌بجه‌ییه‌كه ئاماده نه‌بوو قسه بۆ ״ئاژانس״ بكات.\nسالار هۆشمه‌ند، یه‌كێك له ئه‌ندامانى ئه‌و خێزانه‌ى كه به پێى پشكنین مریه‌م بووه كچیان، به ״ئاژانس״ى ڕاگه‌یاند، ماوه‌ى یه‌ك مانگ مریه‌میان هێنایه‌وه ناو بنه‌ماڵه و خێزانه‌كه‌یان، دواتر گومانیان لا درووست بوو.\nوتى: ״به پێى جیاوازیى ته‌مه‌ن و هه‌ندێ وێنه‌ى كۆن و چه‌ند به‌ڵگه‌یه‌ك و به‌دواداچوونێك ده‌رچوو كه ئه‌و منداڵه منداڵى خیزانه‌كه‌ی ئێمه نییه و به هه‌ڵه پشكنینه‌كه كراوه״.\nبه پێى ئامارى كۆمه‌ڵه‌ى قوربانیانى كیمیابارانى هه‌ڵه‌بجه، 76 خێزان له ئێستادا ناویان بۆ 112 منداڵى ونبوو تۆمار كردووه، له دواى ساڵى 2003وه تا ئێستاش 9 منداڵى ونبوو، دواى ئه‌نجامدانى پشكنینى (DNA) به خێزانه‌كانیان شاد كراونه‌ته‌وه، 12 منداڵى تریش په‌یوه‌ندییان به كۆمه‌ڵه‌كه‌وه كردووه، خۆیان به ونبووى هه‌ڵه‌بجه ده‌ناسێنن و بڕیاره پشكنینیان بۆ ئه‌نجام بدرێت.\nنه‌ك به ته‌نها مریه‌م له ژیانێكى نائارام و بارێكى ده‌روونیى ناجێگیردا ده‌ژی، به‌ڵكو كه‌سوكارى منداڵه ونبووه‌كانیش به هه‌مان شێوه گومانیان له لا درووست بووه، ناتوانن به ئاسانى باوه‌ڕ به ئه‌نجامى پشكنینه‌كان بكه‌نه‌وه.\nسه‌لاح محه‌مه‌د، یه‌كێك له كه‌سوكارى منداڵه ونبووه‌كانى هه‌ڵه‌بجه، به ״ئاژانس״ی ڕاگه‌یاند، حكوومه‌تى هه‌رێم به ته‌واوى كه‌مته‌رخه‌مه، له كه‌یسى منداڵه ونبووه‌كاندا بودجه و یاساى تایبه‌تى نییه.\nسه‌لاح محه‌مه‌د، دوو خوشك و برایه‌كى ون بوون و پێشتر پشكنینى كرد، كه‌یسه‌كه‌یان خراوه‌ته دادگا، وتى: ״ئاماده نیم بڕۆم پشكنین بكه‌مه‌وه، چونكه هیچ باوه‌ڕم به‌و ئه‌نجامانه نه‌ماوه، ئه‌وه‌تا مریه‌م به‌و شێوه‌یه سه‌رگه‌ردان بووه و كه‌س نازانێ كچى كێیه، هه‌مووشمان كه‌وتووینه‌ته گومانه‌وه״.\nدواى ئه‌وه‌ى گومان بۆ پشكنینه‌كه‌ى مریه‌م درووست بوو، دادگاى هه‌ڵه‌بجه بڕیاری دا ده‌بێت له ڕێگه‌ى دادگاوه پشكنین بۆ ونبووه‌كان و كه‌سوكاریان ئه‌نجام بدرێت، ده‌بێت كه‌سوكارى منداڵه ونبووه‌كان بڕۆنه دادگا و سكاڵا تۆمار بكه‌ن و له‌وێ خوێنیان لێ وه‌ربگیرێت، به‌ڵام كه‌سوكارى منداڵه ونبووه‌كان ئاماده نین بڕۆنه دادگا.\nلوقمان عەبدولقادر، سه‌رۆكى كۆمه‌ڵه‌ى قوربانیانى كیمیابارانى هه‌ڵه‌بجه و ئه‌ندامى لیژنه‌ى منداڵه ونبووه‌كانى هه‌ڵه‌بجه، به ״ئاژانس״ى ڕاگه‌یاند، كه‌یسى مریه‌م واى كردووه، كه‌سوكارى منداڵه ونبووه‌كان باوه‌ڕیان به ئه‌نجامى پشكنینه‌كان نه‌مێنت.\nوتیشى: ״ئێستا 12 منداڵ ناویان لاى ئێمه تۆمار كردووه، بۆ ئه‌وه‌ى پشكنینیان بۆ بكرێت، دوانیان له كوردستان و 10ـى تریشیان له ئێرانن، ماوه‌ى سێ مانگه داوامان كردووه بچنه دادگا و سكاڵا تۆمار بكه‌ن، به‌ڵام كه‌سوكارى منداڵه ونبووه‌كان تا ئێستا نه‌ڕۆشتوونه‌ته دادگا״.\nنه‌بوونى یاسایه‌ك واى كردووه كه‌یسى منداڵه ونبووه‌كان هه‌رجاره و به شێوازێك یه‌كلایى بكرێته‌وه، چونكه گه‌ڕان و دۆزینه‌وه‌ى منداڵه ونبووه‌كان و یه‌كلاییكردنه‌وه‌ى كه‌یسه‌كه‌یان تاكو ئێستا به یاسا ڕێك نه‌خراوه .\nله مانگى 9ـى ساڵى ڕابردووه‌وه، پڕۆژه‌یاسایه‌كى تایبه‌ت به منداڵه ونبووه‌كان پێشكه‌ش به په‌رله‌مانى كوردستان كراوه، بۆ ئه‌وه‌ى خوێندنه‌وه‌ى له‌سه‌ر بكرێت، به‌ڵام به هۆى په‌کكه‌وتنى په‌رله‌مانى كوردستانەوە تاكو ئێستا نه‌توانراوه په‌سه‌ند بكرێت.\nدادنووسى یه‌كه‌مى هه‌ڵه‌بجه فاروق حمه‌تۆفیق، یه‌كێك له دانه‌رانى پڕۆژه‌یاساى منداڵه ونبووه‌كان بۆ ״ئاژانس״ وتى: ״پڕۆژه‌یاساكه ته‌نها تایبه‌ت نییه به منداڵه ونبووه‌كانى هه‌ڵه‌بجه، به‌ڵكو بۆ ته‌واوى كوردستانه، هه‌موو ئه‌وانه ده‌گرێته‌وه کە خه‌ڵكى كوردستانن و به هۆى كۆچه به‌كۆمه‌ڵه‌كانه‌وه بۆ ده‌ره‌وه‌ى هه‌رێم ون بوون و له خێزانه‌كانیان دابڕاون״.\n״ئاژانس״ په‌یوه‌ندیى كرد به دكتۆر فه‌رهاد مارف كه پشكنینى دی.ئێن.ئەی بۆ مریه‌م ئه‌نجام دابوو، بەڵام ئاماده نه‌بوو قسه بكات.\nهەروەها وەزارەتی شەهیدان و ئەنفالکراوان ئامادەنەبوون هیچ لێدوانێک لەو بارەیەوە بدەن.


ڕاپورتێک لە سەر دوایین بارودۆخی زارا محەممەدی – کوردستان و کورد\nزارا مو‌حەممەدی، چالاکی مەدەنی، مامۆستای زمان و ئەدەبیاتی کوردی و لە ئەندامانی ئەنجومەنی فەرهەنگی-کۆمەلایەتی نۆژین کە ماوەی ٥ ساڵ بەندکرانەکەی بەبێ ڕەچاوکردنی یاسای جیاکردنەوەی تاوانەکان لە بەندی ژنانی ناوەندی چاکسازی و پەروەردەی شاری سنەدا تێپەر دەکات، سەرەڕای کێشە و نەخۆشینەکانی گەدە و ڕێخۆڵە لە پێراگەیشتنی پزیشکی بێ‌بەشە و هەتاکوو ئێستا لە مافی مەرەخەسیی دەرمانی بێبەری کراوە.\nدوایین ڕاپورتەکان ئاماژە بەرگیری و ڕێگری لە پیدانی ئیزنی مەرەخەسیی دەرمانی بە زارا موحەممەدی دەکەن و بەگوێرەی زانیارییەکانی سەرچاوەیەکی ئاگادار، ئیدارەی ئیتلاعاتی سنە و بەرپرسانی بەندی ناوەندی چاکسازی و پەروەردەن ڕێیان لە پێدانی مەرەخەسی بەم مامۆستا زیندانییە گرتوە. هەروەها ئەمە یەکەم جار نییە کە بەرپرسانی ناوەندە ئەمنییەتییەکان و دادوەریی شاری سنە کۆسپ دەخەنە بەردەم ئەم کەسایەتییە. پێشتریش لە بەفرانباری ساڵی رابردوو داوای زارا محەممەدی بۆ پێداچوونەوە بە پەروەندەکەی و جێبەجێ‌کردنی ماددەی ٤٧٧ لەسەر پەروەندەی ناوبراو ڕەت کرایەوە.\nکانی محەممەدی خۆشکی زارا پێشتر لەم بارەوە گوتبووی هیچ هۆکارێک بۆ ئەم ڕەتکردنەوەیە نەخرایە ڕوو، تەنیا دوای تێپەربوونی چەند مانگ لە ڕێگەی پەیامەکی تەلەفۆنییەوە “زارا”یان ئاگادار کردەوە کە پەروەندەکەت پێداچوونەوەی بۆ نەکراوە.\nزارا محەممەدی، ڕۆژی ٢ی جۆزەردانی ١٣٩٨ لەگەڵ دوو ئەندامی دیکەی ئەنجومەنی نۆژین بە ناوەکانی ئیدریس منبەری و ڕێبوار منبەری لە ماڵی بابیدا لە کاتی خواردنی نەهار لەلایەن هێزە لیباس شەخسییەکانی ڕێژێمەوە هێرشی کرایە سەر و دەسبەسەر کرا. ناوبراو تۆمەتی هاوکاری لەگەڵ گرووپە کوردییەکانی دژبەری ڕێژیم و هەوڵدان دژ بە ئەمنییەتی وڵاتی دراوەتە پاڵ.\nبەپێی ڕاپورتی ڕێکخراوی لێبوردنی نێونەتەوەیی لێکۆڵەرەکانی ئیدارەی ئیتلاعات هەوڵی زۆریان دا زارا ناچار بە دانپێدانانی زۆرەملێ بکەن، بەڵام سەرکەوتوو نەبوون. زارا دواتر لە لایەن لقی یەکی دادگای شۆڕشی شاری سنەوە بە سەرۆکایەتیی قازی سزای ١٠ ساڵ زیندانی تعزیریی بەسەردا سەپا. ناوبراو بە تۆمەتی پێکهێنانی کۆڕ و گرووپ بە ئامانجی تێکدانی ئەمنییەتی میللی ئەم حوکمەی بۆ دەرچووە. ئەم حوکمە لە ڕێبەندانی ٩٩ لەلایەن لقی چوارەمی دادگای پێداچوونەوەی شاری سنە بە بەرپرسیارەتیی قازی موستەفا تەیاری بۆ ٥ ساڵ حەپسی تەعزیری داشکا.\nزارا محەممەدی ٢٩ ساڵ تەمەنیەتی و دانشتووی شاری سنەیە و لە زانکۆی بیرجەند بڕوانامەی کارناسیی باڵای ژئۆپۆلیتیکی تەواو کردوە. ئەو لە ڕێکەوتی ١٨ی بەفرانباری ١٤٠٠ بۆ کێشانی حوکمی ٥ ساڵەکەی ڕەوانەی بەندی ژنانی ناوەندی چاکسازی و پەروەردەی شاری سنە کرا.\nچالاکییەکانی ئەنجومەنی نۆژین بە مۆڵەتنامەی فەرمی لە وەزارەتی نێوخۆ کار بۆ فێرکردنی زمانی کوردی و چالاکییەکانی ژینگەپارێزی دەکا و پۆلەکانی پەروەردە و ڕاهێنانی لە گرووپە تەمەنییە جۆراوجۆرەکان لە منداڵانەوە تا گەورەساڵان بەڕێوە دەبات. ئەم ئەنجومەنە هەروەها لە بواری پاراستنی ژینگەی کوردستانەوە چالاک بووە، بۆ وێنە لە کۆنتڕۆڵ وکووژاندنەوەی ئاگرکەوتنەکان لە دارستان و لێڕەوارەکان و ئاگادارکردنەوەی خەڵک لە مەترسییەکانی سەر ژینگەی کوردستان.\nتاگی بابەت: ئیدارەی ئیتلاعاتئیدریس منبەریزارا محەممەدیزیندانسنەمامۆستاموستەفا تەیارینۆژینڕێبوار منبەریکانی محەممەدیکورد


دادگای ئورفا دەخوازێ ئۆجالان بەزۆرەملی پەلکێشی دادگا کات - كۆمه‌ڵه‌ی مافی مرۆڤی کوردستان\nدادگای ئورفا دەخوازێ ئۆجالان بەزۆرەملی پەلکێشی دادگا کات\nبەپێی هەواڵی ناوەندی هەواڵی رۆژنیوز ، دادگای ئۆرفە بڕیاری داوە بە زۆرەملێ دیلەک ئۆجالان بکێشێتە بەردەم دادگا، ئەوەش دوای ئەوە هاتووە کە داواكاری گشتی توركیا بەتۆمەتی بانگەشە بۆ تیرۆر داوای پێنج ساڵ زیندانی بۆ كردوە.\nدادگای پارێزگای ئۆرفا لەباكوری كوردستان، ئەمڕۆ چوارشەممە، بڕیاری دا دیلەك ئۆجالان پەرلەمانتاری هەدەپەی ناوچەی ئورفە بەزۆرەملێ پەلکێشی دانیشتنی دادگاکە بکات.\nدیلەک ئۆجالان، خوشكەزای عەبدوڵا ئۆجەلانی رێبەری پارتی کرێکارانی کوردستانە و نوێنەری هەڵبژێردراوی گەلی ئورفەیە لە پەرەلەمانی تورکیا لە فراکسیۆنی هەدەپە، دادگایی کردنی ئەویش لە چوارچێوەی ئەو هەڵمەتەدایە کە حكومەتی ئاکەپە دژ بە سەركردەكان و پەرلەمانتارە کوردەکان لە باکووری وڵات دەستیپێكردووە.\nزانیاریەکانی گەیشتوو بە کۆمەڵەی مافی مرۆڤی کوردستان باس لەوە دەکەن، دۆسییەی دەوڵەتی تورکیا بۆ دیلەك ئۆجەلان ئەوەیە کە، ناوبراو لە رۆژی 23 مانگی 2ی ئەمساڵ لەناوچەی وێرانشاری سەر بە ئورفا، بەشداری بەخاكسپاردنی گەریلایەك كردووە و لەوێ بانگەشەی بۆ پەكەكە کردوە.\nهەر لە چوارچێوەی هەڵمەتەکەی ئاکەپە بۆ سەر سیاسەتمەدار و پەرلەمانتارە کوردەکان لە باکوری کوردستان، هێزە ئەمنیەكانی توركیا، ئەمڕۆ چوارشەممە ژمارەیەك بەرپرس‌و سەرۆك شارەوانی سەر بەهەدەپە‌و دەبەپەیان دەستگیر کردوە بەهەمان تۆمەت.\n← Previous کوژرانی خوێندکارێکی کچی زانکۆی سنە\nنەبوونی ماژیک بوو بەهۆی داخرانی چەندد ڕۆژی قوتابخانەیەک Next →\nهاوڵاتییەک لە شنۆ دەستبەسەرکرا\nئەمڕۆ داواکاری گەڕاندنەوەی دادگایی ڕامین حوسین پەنایی پێشکەشی دیوانی باڵای ئێران کرا\nسەردشت/ برینداربوونی کاسبکارێک لە لایەن هێزە چەکدارەکانی کۆماری ئیسلامی ئێران ـەوە


وەزیری تەندروستیی هەرێم: ژمارەی كەرەنتینەكراوان بەرەو كەمبوونەوە دەچێت بەتایبەت لەناوچە كەرەنتینكراوەكان\nئەمڕۆ پێنجشەممە وەزیری تەندروستیی هەرێم لە پرێس كۆنفرانسێكدا لە پارێزگای هەڵەبجە، دڵنیایی دا، رێژەی توشبوون بە كۆرۆنا لە هەڵكشاندا نییە و لەئێستادا جگە لە خۆپاراستن، لە پرۆسەی كۆنترۆڵ و چارەسەردان.\nد. سامان بەرزنجی وەزیری تەندروستی هەرێم لە پرێس كۆنفرانسەكەدا وتی "سوپاسی بەڕێوەبەرایەتی تەندروستی هەڵەبجە و كارمەندەكانیان دەكەین بۆ ئەنجامدانی ئەو رێوشوێنانەی گرتویانەتەبەر بۆ روبەڕوبونەوەی ڤایرۆسی كۆرۆنا، لەسەر راسپاردنی سەرۆك وەزیرانی هەرێم، وێڕای ئەوەی دوو جار بودجەی تایبەت بۆ پارێزگای هەڵەبجە دابینكراوە، هەرچییەكی دیكەمان پێبكرێت پشتیوانیان دەكەین".\nوەزیری تەندروستی راشیگەیاند "كەمبونەوەی ژمارەی توشبووان لە رۆژێك بۆ رۆژێكی دیكە دەگۆڕێت، ئەگەر كەسێك توشدەبێت، ئەوە بەتەنها نییە، بەڵكو ئەوانەی سەردانی كردون و خێزانەكەی و ئەوانەی بەركەوتنی لەگەڵی هەبوە، ئەوانەش بە گومانلێكراو دادەنێین و كەرەنتینیان دەكەین، دڵخۆشین بەوەی ژمارەكە بەرەو كەمبونەوە دەچێت، بەتایبەتی ئەو شار و شارۆچكانەی لەئێستادا لە كەرەنتینن".\nسامان بەرزنجی وتیشی "لەسەرەتای دەستپێكردنی رێوشوێنەكان، ئێمە زیاتر سەرنجمان لەسەر گەشتیار بو وەك هۆكاری سەرەكیی بڵاوبونەوە و فاكتەری هێنانی ڤایرۆسەكە، بەڵام ئێستا تەنها گەشتیار نییە، بەڵكو ئەوانەشن كە گومانیان لێدەكەین، سوپاسی هاوڵاتیان دەكەین كە هاوكارمانن و لە ماڵەكانیاندان، ئێمە لەئێستادا لە ئاستی كۆنتڕۆڵكردن و چارەسەركردنداین، لەگەڵ ئەوەی خۆپاراستنیش بەردەوامە".